Nova upravna zgrada Raiffeisen banke na Novom Beogradu - Gradjevinarstvo.rs\nNakon jedanaest godina poslovanja u Srbiji, Raiffeisen banka otvorila je novoizgrađenu upravnu zgradu 30. avgusta 2012. godine, prvu u sopstvenom vlasništvu u Srbiji, a vrednost investicije je 40 miliona evra, saopštila je juče ta banka.\nTakvim potezom banka je pokazala jasnu opredeljenost da nastavi sa razvojem svog poslovanja na ovom tržištu, saopštio je Raiffeisen.\nNova upravna zgrada smeštena je na veoma atraktivnoj poslovnoj lokaciji - u Bloku 66a u Novom Beogradu. Locirana između kompleksa "Airport City" i naselja "Belville", poslovna sedmospratnica nalazi se u neposrednoj blizini budućeg glavnog magistralnog prstena, odnosno novog mosta koji taj deo grada spaja sa Adom Ciganlijom. Površina objekta iznosi oko 18.370 kvadratnih metara, a u njemu će raditi oko 1.000 zaposlenih.\nSvi na jednom mestu za bolju poziciju na tržištu\nIzgradnjom nove upravne zgrade u glavnom gradu Srbije, Raiffeisen objedinjuje sve upravne i prateće službe banke i nada se da će na taj način stvoriti dobru osnovu za nastavak i dalji razvoj svog poslovanja u Srbiji.\nOsim službi banke, u zgradi će biti smeštene i ćerke-kompanije - "Raiffeisen Leasing", "Raiffeisen Rent", "Raiffeisen Future", "Raiffeisen Invest" i "Raiffeisen Investment".\n- Odluka o izgradnji upravne zgrade ima za cilj još bolje pozicioniranje banke, kao pripremu za dalji razvoj poslovanja. Ovom investicijom Raiffeisen banka želi da pošalje jasan signal da srpsko tržište ostaje vrlo važno i interesantno, te da je svakako vredno dugoročnog ulaganja - istakao je predsednik Izvršnog odbora Raiffeisen banke Oliver Roegl.\nPoslovna zgrada, čiji je glavni izvođač radova domaća kompanija, koncipirana je kao moderan poslovni objekat, projektovan u skladu sa savremenim trendovima u arhitekturi. Za autora idejnog rešenja Raiffeisen banka i "Raiffeisen Property Management" iz Beča, koji rukovode projektom, odabrali su bečki biro KUB, odnosno arhitektu Andreasa Bremhorsta. Partner na izradi glavnog projekta bio je projektni biro "Beging" iz Beograda, dok je za nadzor i rukovođenje izgradnjom bila angažovana firma "Mace".\n- "Raiffeisen International" ima više poslovnih objekata u svojoj mreži od 17 tržišta u kojima posluje, te je i ovaj objekat projektovan u skladu sa standardima Raiffeisen grupacije. Kao referentni objekti uzete su poslovne zgrade Raiffeisen banke u Beču, Pragu, Sarajevu, Sofiji.. – izjavio je za "eKapiju" član IO banke Nenad Sibinović, u momentu kada su pretprošle godine počeli radovi.\nProjekat je pratio savremene trendove u arhitekturi u smislu koncepta, fasade i materijalizacije. Arhitektonsko rešenje se zasniva na jednostavnoj i čistoj formi kvadra koji je podeljen atrijumom. Dinamika u oblikovanju postignuta je izdizanjem prizemlja iznad ulazne zone objekta i formiranjem arkade, čime je dobijen atraktivan natkriveni plato i naglašena ulazna zona objekta.\nKako su naveli na svom zvaničnom sajtu, Raiffeisen banka je vodila računa i o zaštiti životne sredine, te su prilikom projektovanja instalacionih sistema primenjivani principi uštede energije, upotrebom savremenih sistema obnovljive energije i optimizacije tehničkih parametara za ventilaciju i hlađenje.\nModerna arhitektura zgrade i vrhunski kvalitet gradnje, uz poštovanje principa ekološke zaštite, sasvim sigurno će doprineti daljem razvoju i unapređenju vizuelnog identiteta ovog dela grada.\nRAIFFEISEN BANKA NOVI BEOGRAD, SRB\n011 3202 100\nBEGING BEOGRAD, SRB\n011 3294 258\nIzgradnja zgrada, drugih objekata ili njihovih delova Projektovanje, inženjering, konsalting Banke Lizing kuće


Implementacija i prva dva meseca realizacije projekta protekli bez problema\nKontrola letenja Srbije i Crne Gore, SMATSA doo Beograd, bila je 27. marta 2018. godine domaćin prvog sastanka SECSI/FRA partnera nakon implementacije tog projekta 01. februara 2018.godine. Sastanku u Centru kontrole letenja Beograd prisustvovali su predstavnici 5 pružalaca usluga u vazdušnoj plovidbi: Austro Control, BHANSA, Croatia Control, Slovenia Control i SMATSA. To su provajderi koji su zajednički uveli koncept “Preko-graničnog slobodnog planiranja ruta - Cross border FRA concept“ u vazdušnim prostorima 6 država: Austrije, Bosne i Hercegovine, Crne Gore, Republike Hrvatske, Slovenije i Republike Srbije.\nNa sastanku je 27 predstavnika kontrola letenja razmenilo utiske i informacije o problemima u planiranju letova koje su imali avio-prevozioci i diskutovalo o prevazilaženju eventualnih poteškoća sa kojima su se u operativnom radu susrele jedinice kontrola letenja. Učesnici sastanka su zaključili da su proces implementacije, kao i prva dva meseca nakon realizacije projekta, protekli bez problema i da nije bilo značajnih poteškoća sa kojima su se suočili korisnici vazdušnog prostora. Naredni sastanak partnera SECSI/ FRA projekta planiran je za drugu polovinu oktobra kada će, na kraju letnje saobraćajne sezone, biti moguće objektivnije sagledavanje kako potencijalnih problema tako i pozitivnih efekata realizacije projekta.\nInicijativa Slobodno korišćenje ruta u zajedničkom vazdušnom prostoru jugoistočne Evrope (SECSI /FRA) uspešno je implementirana 01. februara 2018. godine. Prošlo je manje od godinu dana nakon što su kontrole letenja Austrije, BiH, Hrvatske, Srbije i Crne Gore i Slovenije potpisale memorandum o saradnji, sa ciljem implementacije inicijative slobodnog korišćenja ruta u zajedničkom vazdušnom prostoru jugoistočne Evrope – South East Common Sky Initiative Free Route Airspace (SECSI/FRA).\nInicijativa SECSI/FRA od 01. februara 2018.godine, pruža korisnicima vazdušnog prostora duž jugoistočne ose značajne prednosti u smislu mogućnosti izbora najkraćih ruta između centralne Evrope i turističkih destinacija Grčke, Egipta i Turske. Prednosti primene SECSI/FRA inicijative su značajne. Omogućavanjem planiranja i letenja direktnim (najkraćim) putanjama, na dnevnom nivou skraćuju se rastojanja do 1940 NM (nautičkih milja), čime se postižu uštede procenjene na 285 minuta u vremenu trajanja leta, smanjenje potrošnje goriva za 8000 kilograma i smanjenje emisije CO2 (ugljen-dioksida) za oko 25500 kilograma.\nOd SECSI FRA se očekuje da avio kompanijama donese uštede od oko 600-700.000 NM u pogledu putanja letenja na godišnjem nivou. Ona će pružiti još više raspoloživih opcija prilikom izbora željenih putanja korisnika. Potpuno slobodno korišćenje ruta u vazdušnom prostoru država učesnica inicijative omogućava avio-kompanijama bolje iskorišćenje vetra ili efikasnije obilaženje preopterećenih delova vazdušnog prostora, aktivnih vojnih zona ili zona sa nepovoljnim meteorološkim usovima. Planiranje direktnih ruta povećava predvidljivost trajektorije vazduhoplova čime se smanjuje opterećenje kontrola letenja.\nRealizacija SECSI FRA, ne samo da ispunjava ciljeve Evropske komisije u pogledu implementacije „Slobodnog korišćenja ruta“ širom Evrope, već zadovoljava i zahteve korisnika vazdušnog prostora u pogledu raspoloživosti višestrukih rutnih opcija za isti par gradova. Ova saradnja dovešće do stvaranja jednog od najvećih međunarodnih prostora slobodnog korišćenja vazdušnih ruta u Evropi i predstavlja značajan korak ka uspostavljanju zajedničkog Evropskog slobodnog korišćenja ruta (FRA) do 2022. godine.


Pitajte javne beležnika o uveri ugovora i dokumenata, danas i preko Vajbera dostupni građanima - Izazov\nPitajte javne beležnika o uveri ugovora i dokumenata, danas i preko Vajbera dostupni građanima\nRadio-televizija Srbije\t 25. oktobra 2021. 12:36\nSrbislav Cvejić, gostujući u Jutarnjem programu RTS-a, rekao je da javno-beležnička komora prvi put ove godine obeležava Evropski dan pravde, na inicijativu Ministarstva pravda.\nGrađani, tim povodom, mogu uživo da postave pitanje telefonom preko Vajber aplikacije. Telefoni su otvoreni tri sata: od 11 do 14 časova. Ovo su brojevi telefona 065/415 88 24, 065/415 88 25, 065/415 88 26.\n"Trudićemo se da im što više objasnimo pitanja koja se tiču naše nadležnosti. U svim drugim slučajevima uputićemo ih. Mi to, inače, svakodnevno radimo sa građanima prilikom naših redovnih poslova. Uvek se jave građani kojima su potrebni saveti", kaže Cvejić.\nNa pitanje kako da se građani obrate javnim beležnicima i ostalim danima, Cvejić kaže da mogu da se jave svakoj beležničkoj kancelariji u okviru poslova koje obavljaju.\n"Građani će danas moći da pitaju o raznim vrstama ugovora koje mi overavamo u javno-beležničkim kancelarijama. To su, pre svega, ugovori o nepokretnosti, ugovor o poklonu, doživotnom izdržavanju. Javni beležnici sastavljaju i testament, ostavinski postupak", objašnjava Cvejić.\nDodaje da građani treba da budu upoznati sa činjenicom da su javni beležnici ovlašćeni da sačine poravnanje pre pokretanje sudskog postupka. "Time čine uštedu i sebi i na taj način rasterećuju rad pravosuđa, što je jedna od osnovnih funkcija javnog beležništva da rasteriti pravosuđe", izjavio je gost Jutarnjeg programa.\n"Pitanja o legalizaciji najbolnija"\nNajbolnije pitanje za građane, kaže, je legalizacija. "Svakodnevno se susrećemo sa tim pitanjima kada će biti legalizacija, da li će koštati. Dobar deo nepokretnosti nalazi se u zoni gde je zabranjena overa. Ne overavamo ugovore o prometu nepokretnosti za objekte koji su izgrađeni nakon 27. novembra 2015. godine", kaže Cvejić.\nDodaje da je u Srbiji predviđeno 370 javno-beležničkih mesta, te da je od toga popunjeno 224. "Nisu popunjena beležnička mesta u opštini Sjenica, Tutin, Majdanpek i Knjaževac. Na tim mestima građani mogu da se obrate sudu", objašnjava Cvejić.\nO digitalizaciji arhive\nU toku je projekat na digitalizaciji celokupne arhive sa Poštom. "Pošta Srbije je uradila jedan projekat koji se zove e-notar, koji predviđa da celokupnu arhivu koju do sada imamo digitalizujemo. Isprave koje budemo u buduće stvarali, mi ćemo skenirati i digitalizovati. To je vrlo značajno jer će građani moći da u roku od nekoliko sekundi da dobiju traženi podatak koji se nalazi kod javnog beležnika", ističe Cvejić.\nEvropski dan pravde svake godine obeležava se 25. oktobra, sa ciljem da se pravda približi građanima. "Ovaj cilj treba da se razume na način da građanin treba da bude dobro informisan kome i gde da se obrati i da mu se objasni da na najlakši, najefikasniji i najjeftiniji način, uz uštedu vremena, ostvari svoja prava, koja država treba da mu garantuje", zaključuje Srbislav Cvejić, predsednik Komore javnih beležnika.


SimMedica Ordinacija Opšte Prakse – SimLab\nSimLab > SimMedica Ordinacija Opšte Prakse\nSim ordinacija opšte prakse nudi širok spektar medicinskih usluga – opšti lekarski pregled i primarnu intervenciju pri pojavi najčešćih zdravstvenih problema kao što su prehlada, povišena temperatura ili povišen krvni pritisak, respiratorne i urinarne infekcije, zatim davanje infuzije, injekcija, postavljanje katetera, previjanje rana, odnosno, skidanje konaca sa istih. Takođe, u ordinaciji opšte prakse možete dobiti propisanu terapiju kao što su inhalacija disajnih puteva ili ispiranje uha. Nakon opšteg pregleda, ukoliko za to ima potrebe, lekar će Vas uputiti na specijalistički pregled koji ukoliko želite možete obaviti u našoj poliklinici SIM Medical TEAM.\nUz prethodno zakazivanje, konceptom lekara porodične medicine trudimo se da porodični lekar bude najbolji prijatelj Vaše porodice, a pacijenta sagledavamo u celini, ne fokusirajući se samo na bolesni organ ili dijagnozu.\nNaš osnovni postulat je stalni kontakt sa pacijentima, redovni preventivni pregledi, periodični pregledi i kontrole. Popularišemo “preventivnu medicinu” i težimo da primenimo stav “bolje sprečiti, nego lečiti”\nStručnost, ljubaznost i profesionalan odnos prema svim pacijentima će Vas, već posle prvog pregleda uveriti da je naš tim onaj tim koji treba da vodi računa o Vašem zdravlju.


Brnabić u Davosu razgovarala s predstavnicima Siemens-a i Philips-a | PC Press\nBrnabić u Davosu razgovarala s predstavnicima Siemens-a i Philips-a\n23. januar 2020. Marijana Pečić\nPremijer Ana Brnabić sastala se na Svetskom ekonomskom forumu u Davosu sa zamenikom generalnog direktora Siemens-a, Rolandom Bušom, s kojim je razgovarala i o pogonu te nemačke kompanije u Kragujevcu. Siemens planira proširenje poslovanja u Srbiji, gde zapošljava gotovo 2.000 ljudi, navodi se u saopštenju Vlade Srbije.\nU izjavi novinarima Brnabić je izdvojila “odličan sastanak” s predstavnicima holandske kompanije Philips. “Kompanije poput ovih želimo u Srbiji, smatram da bi doprinele transformaciji ka ekonomiji zasnovanoj na inovacijama”, rekla je Brnabić. Ocenila je da bi na taj način privreda Srbije postala “mnogo konkurentnija” i da bi se više investiralo u istraživanja, razvoj i inovacije, uz rast bruto domaćeg proizvoda i plata, “a životni standard naših građana bio bi kvalitetniji“, istakla je Brnabić.\nPremijerka je rekla da je imala dobar sastanak i s novim predsednikom Evropskog istraživačkog saveta Maurom Ferarijem koji je prošle godine posetio Srbiju. “Imamo dobru saradnju i nadam se da će biti još bolja zahvaljujući tome što smo sada osnovali Fond za nauku koji radi upravo po ugledu na Evropski savet za istaživanje i razvoj”, rekla je Brnabić i dodala da je to jedan od njenih prioriteta. Premijerka je s Martinom Larkin, direktorkom Svetskog ekonomskog foruma za Evropu i Evroaziju, razgovarala o već postignutom dogovoru da u Beogradu bude “regionalni centar Svetskog ekonomskog foruma za četvrtu industrijsku revoluciju”.\nBrnabić će se u Davosu danas, 23. januara, sastati s premijerom Holandije Markom Ruteom i guvernerom Japanske banke za međunarodnu saradnju Tadašijem Maedom. Razgovaraće o Maedovoj poseti Srbiji, potencijalno zvaničnom prisustvu Japanske banke za međunarodnu saradnju u Srbiji kao i o mogućem osnivanju investicionog fonda. U Davosu će učestvovati u debati na temu “Tempo nastavka – tehnologija na raskršću”. Premijerka je sastanke ocenila kao važne za privredu Srbije.\nTagovi: Ana Brnabić, Davos, Philips, Siemens, Svetski Ekonomski Forum\n← SteelSeries predstavlja Rival 3 gejming miš, Apex 3 i Apex 5 gejming tastature\nNemačka plaća Microsoft-u podršku za Windows 7 →


Predavanje dr Jelene Todorović Lazić na temu „Evropeizacija javne uprave u procesu pristupanja Evropskoj uniji“ možete pogledati na Jutjub kanalu KCNS - Kulturni centar Novog Sada - Културни центар Новог Сада\nPredavanje dr Jelene Todorović Lazić na temu „Evropeizacija javne uprave u procesu pristupanja Evropskoj uniji“ možete pogledati na Jutjub kanalu KCNS\nPredavanje dr Jelene Todorović Lazić na temu „Evropeizacija javne uprave u procesu pristupanja Evropskoj uniji“ (15. 07. 2020.) može se pogledati na zvaničnom Jutjub kanalu Kulturnog centra Novog Sada.\nPredavanje dr Jelene Todorović Lazić na temu „Evropeizacija javne uprave u procesu pristupanja Evropskoj uniji“ imalo je za cilj da pojasni sam termin evropeizacije, potom da predstavi postupak evropeizacije javne uprave, da bi se na kraju pojasnili termini tvininga (twining) i taieksa (taiex). Kada je u pitanju termin evropeizacije, pojasnila je dr Jelena Todorović Lazić, postoje četiri grupe definicija kojima ovaj termin može biti tumačen. Primenom koncepta evropeizacije mogu se pratiti i identifikovati promene koje se dešavaju u državama izvan Evropske unije, a koje su nastale usled njenog pritiska.\nProblem evropeizacije javne uprave Todorović Lazić je predstavila, između ostalog, i u pogledu toga da često na prostorima Centralne i Istočne Evrope, formalno-pravna evropeizacija nije ispraćena stvarnom. To se najčešće dešava zbog toga što se „prenaglašavaju uticaji evropskih faktora, a nipodaštavaju uticaji nacionalnih faktora“, kako kaže dr Jelena Todorović Lazić. Pored toga, izneseni su i drugi faktori zbog kojih je evropeizacija na pomenutim prostorima sporija, kao što je npr. komunističko nasleđe, situacioni faktori i dr. Međutim, kako ne postoji šablon na nivou Evropske unije za sprovođenje reforme javne uprave, Evropska unija se koristi sredstvima kao što je tvining (program bratimljenja) i taieks (program kratkotrajnih poseta partnerskim zemljama u vidu ekspertskih misija ili studijskih poseta).


Švajcarska: Naučnici dokazali da deca do 10 godina ne prenose koronavirus?! | Vestinet.rs\nPočetna POGLEDI\tŠvajcarska: Naučnici dokazali da deca do 10 godina ne prenose koronavirus?!\nŠvajcarske vlasti odlučile su da ukinu zabranu socijalnog kontakta između starijih osoba i dece do 10 godina starosti, jer su naučnici zaključili da deca u tom uzrastu nemaju razvijene receptore za korona virus, pa tako ne mogu biti ni prenosioci.\nOd sada će bake i deke u Švajcarskoj moći da zagrle svoje unučiće, ali, prema rečima švajcarskog ministra zdravlja dr Danijela Koha, iako su naučnici dokazali da deca do 10 godina ne prenose virus, socijalna interakcija sa starijim licima moguća je samo ako je kratka, prenosi Tanjug navode Bi-Bi-Sija.\nDr Koh je rekao da veliki broj starijih osoba živi za trenutke sa svojom decom i da je to veoma važno za njihovo mentalno zdravlje, ali deca nisu ni bila primarno rizična za bake i deke, već njihovi roditelji.\nŠvajcarska je revidirala mere socijalnog distanciranja nakon obavljenih naučnih konsultacija na univerzitetima u Cirihu, Bernu i Ženevi.\nIstovremeno je u Velikoj Britaniji ministar zdravlja Met Henkok najavio da će restriktivne mere socijalnog distanciranja i dalje biti na snazi.


DANAS POČINJE 8. WINTERFEST - ZIMSKI VAŠAR U SUBOTICI : privredni-imenik.com\nZimski vašar – WINTERFEST biće otvoren za posetioce svakoga dana od 9 do 21 čas u periodu od 5. decembra 2018. godine do 13. januara 2019. godine na Trgu Republike u Subotici.\nWINTERFEST - zimski vašar organizuje se u cilju očuvanja tradicije izrade narodnih rukotvorina, prezentovanja velikog broja proizvoda retkih i starih zanata regiona, uvek iznova zanimljivih umetničkih ručnih radova, promocije široke ponude domaće i organske hrane, bogate ponude različitih vrsta kuvanog vina, kao i gastronomske ponude tradicionalnih jela sa ovdašnjeg područja, a sve u duhu predstojećih božićnih i novogodišnjih praznika.\nNa preko 90 prodajnih štandova zanatlije, preduzetnici i ostali izlagači predstaviće se posetiocima sa svojim umetničkim rukotvorinama, originalnim idejama za poklone, slatkišima i toplim napicima, uz mnoge ponude za decu.\nZimski vašar - WINTERFEST kao i prethodnih godina, predstavljaće omiljeno sastajalište kako mlađih, tako i starijih generacija sugrađana i dragih gostiju našeg Grada Subotice.\nViše o ovoj manifestaciji na sajtu organizatora JKP SUBOTIČKE PIJACE >>>


Delegacija Čangša Univerziteta nauke i tehnologije posjetila ambasadu NR Kine u Crnoj Gori\n/ Rektorat Institut Konfucije /Vijesti / Delegacija Čangša Univerziteta nauke i tehnologije posjetila ambasadu NR Kine u Crnoj Gori\nDelegacija Čangša Univerziteta nauke i tehnologije (CUNT) posjetila je ambasadu NR Kine u Crnoj Gori.\nAmbasador NR Kine u Crnoj Gori Cui Zhiwei je na sastanku sa Fu Hongijanom, sekretarom Odbora CUNT-a, izjavio da je posjeta delegacije od velikog značaja za Institut “Konfucije” na Univerzitetu Crne Gore koji je, kao neprofitna i nepolitička obrazovna institucija, produbio razmjenu i obostrano razumijevanje naroda dvije zemlje i unaprijedio prijateljski odnos Kine i Crne Gore.\nAmbasador je istakao da je Changsha Univerzitet nauke i tehnologije doprinio nadogradnji talenata u kompaniji CRBC, kao i značaj rada ovog Univerziteta u pogledu njegovanja talenata inače. Takođe, pohvalno se iskazao o knjizi naučnika predvođenih Wu Dilongom, “Montenegro at a Glance”, koja na kineskom jeziku upoznaje posjetioce sa Crnom Gorom.\nSekretar Hongyuan izrazio je zahvalnost za pomoć pri organizaciji sastanka sa predsjednikom Crne Gore. On je obećao da će CUNT i dalje obezbjeđivati odlične profesore i studente za kineske institucije i preduzeća u Crnoj Gori.\nUz podršku i pokroviteljstvo ambasade NR Kine u Crnoj Gori, Institut “Konfucije” na UCG sprovodi “Četiri principa” obrazovanja koje je pomenuo Xi Jinping, predsjednik NR Kine, tokom 19. Nacionalnog kongresa komunističke partije Kine, a naročito princip da obrazovanje mora poslužiti za reformu, otvaranje i socijalističku modernizaciju.\nRazgovorali su i o produbljenju saradnje CUNT-a i UCG-a. Prema riječima Ambasadora Zhiwei-a, ove godine 29 studenata iz Crne Gore dobilo je pune stipendije od kineske vlade.\nSekretar Fu Hongyuan je kazao da stipendije za insotrane studente imaju dugoročan značaj za lokalne škole i njihov međunarodni razvoj\nAmbasada će, najavio je ambasador, i dalje podržavati rad Instituta “Konfucije” na UCG i kineskih preduzeća u Crnoj Gori, kako bi se unaprijedio razvoj prijateljskih odnosa između dvije zemlje.\nDr Wu Dilong, direktor Kancelarije za međunarodnu saradnju na CUNT, Luo Chunxia, kineska direktorica Instituta “Konfucije” na UCG i Wu Ling, profesorica kineskog jezika, takođe su prisustvovali ovom sastanku.


Iz Ministarstva poručuju da će, uvažavajući pravo na građansku inicijativu, kao i do sada poštovati sve odluke Narodne skupštine Republike Srpske. Planom rada Ministarstva za ovu godinu predviđena je izrada Zakona o zdravstvenim komorama, kojim će se dodatno unaprijediti rad zdravstvenih radnika i uslovi rada, kao i zaštita njihovih profesionalnih interesa.\nSistem kvaliteta zdravstvenih usluga takođe je definisan i Zakonom o zdravstvenoj zaštiti, a Agencija za sertifikaciju, akreditaciju i unapređenje kvaliteta zdravstvene zaštite Republike Srpske vrši sertifikaciju i akreditaciju zdravstvenih ustanova, kao i praćenje i vrednovanje indikatora kvaliteta u zdravstvenim ustanovama, navode u Ministarstvu.\nU Ministarstvu podsjećaju na činjenicu da je Fond zdravstvenog osiguranja prije više od pet godina donio Pravilnik o zaštiti prava osiguranih lica, koji je urađen u skladu sa Evropskom poveljom o pravima pacijenata, a kojim je definisano 13 prava osiguranih lica, čija se suština ogleda u tome da osiguranik koristi prava iz zdravstvenog tako da se garantuje poštovanje njegove ličnosti, vremena, prava na drugo mišljenje, ljubazan odnos i dostupnost informacija.\nTokom 2011. godine imenovani su zaštitnici prava osiguranika u svim poslovnicama Fonda, a osiguranici mogu da ih kontaktiraju direktno dolaskom, telefonom ili imejlom, koji su dostupni na internet stranici, kao i plakatima koji se nalaze u zdravstvenim ustanovama i poslovnicama Fonda. Uloga zaštitnika prava je da obezbijedi doslovno poštovanje prava iz obaveznog zdravstvenog osiguranja, te da se postaraju da pacijenti svoja prava ostvaruju na najlakši i najjednostavniji način.\nZakonom o izmjenama i dopunama Zakona o zdravstvenoj zaštiti Republike Srpske iz 2015. godine, između ostalog se predviđa uvažavanje inicijative za uvođenje mreže zdravstvenih ustanova, te dodatnog finansiranja domova zdravlja od lokalnih samouprava. Ovim zakonom predviđeno je i kontinuirano analiziranje stanja u oblasti zdravstvene zaštite i donošenje mjera za unapređenje zdravstvene zaštite.\nMinistarstvo zdravlja i socijalne zaštite i Fond zdravstvenog osiguranja opredijeljeni su da i dalje unapređuju informisanje osiguranika o njihovim pravima, kao i da im pružaju maksimalnu podršku kada je riječ o zaštiti njihovih prava i njihovom ostvarivanju na najjednostavniji mogući način, navodi se u saopštenju.\nIz Ministarstva poručuju da prate inicijative, sugestije i prijedloge koji se tiču unapređenja sistema zdravstvene zaštite i da će nastaviti razgovore sa predstavnicima sindikata, sa zajedničkim ciljem da u zdravstvenim ustanovama u Republici Srpskoj pacijenti imaju što kvalitetniju zdravstvenu zaštitu. Srna\nTagovi: ministarstvo zdravljarazgovorzakon o raduzdravstvena zastita\n07.10.2017 | 7:30\nBogdanić: U objekte primarne zaštite uloženo 47.000.000 maraka


05. jul 2019 250\nNačelnik opštine Petrovo Ozren Petković primio je članove reprezentacije Srbije u sjedećoj odbojci, među kojima je većina igrača iz Republike Srpske, a koji se u Petrovu pripremaju za predstojeće Evropsko prvenstvo u Budimpešti.\nOzren Petković sa reprezentativcima Srbije u sjedećoj odbojciFoto: SRNA\nPetković je tokom prijema istakao da je za ovu lokalnu zajednicu velika čast da ugosti sportiste, saopšteno je iz opštinske uprave Petrovo.\n- Zaista je privilegija i zadovoljstvo imati ove momke na pripremama na svojoj teritoriji. Pretpostavljam da smo bili dobri domaćini prvi put i da su se zato ponovo vratili ovdje, a mi ćemo im ponovo izaći u susret, koliko god je to u našoj moći - rekao je Petković.\nKapiten reprezentacije Stevan Crnobrnja podsjetio je da su drugi put na pripremama u Petrovu.\n- Ovdje smo drugi put, jer smo se i za prethodno Evropsko prvenstvo pripremali upravo u Petrovu. Јako smo zadovoljni uslovima koje imamo, a odlično je i gostoprimstvo - rekao je Crnobrnja.\nDirektor ove reprezentacije Slobodan Јovandić istakao je da je plan ulazak u četvrtfinale Evropskog prvenstva i naglasio da je i ovaj put izostala značajnija podrška resornih ministarstava Srbije i Republike Srpske.\n- Ukoliko nam se otvori prilika da zaigramo i u finalu prvenstva to bi bio izvanredan uspjeh za ovu mladu reprezentaciju, za koju imamo velike planove. Ali, u tome svemu treba da učestvuju i Republika Srpska i Srbija - naglasio je Јovandić.\nЈovandić očekuje da će rezultati koje postignu u narednom periodu skrenuti pažnju na ovu kategoriju ljudi koji su sigurno zaslužili da dobiju sva sredstva i uslove da bi ostvarili vrhunske rezultate.\nReprezentacija će u Petrovu boraviti do četvrtka, 11. jula, nakon čega slijedi odlazak na prvenstvo Evrope koje će biti održano u Budimpešti od 15. do 21. jula.\nReprezentacije Srbije takmičiće se u grupi sa Mađarskom, Ukrajinom, Njemačkom, Litvanijom i Latvijom.


Vazduh u Užicu prihvatljivog kvaliteta – ZoomUe\nby Vesna Đurović · Published 20 октобра, 2020 · Updated 20 октобра, 2020\nSRBIJA-Ovog prepodneva vazduh je zagađen u pet srpskih gradova, pokazuju najnoviji podaci Agencije za zaštitu životne sredine.\nKoličine PM2 čestica su u crvenoj zoni na dva merna mesta u prestonici – na Starom gradu i Novom Beogradu, ali i u Smederevu, Valjevu, Nišu i Novom Pazaru. Ipak, nigde nije dostignut maksimalni peti, ljubičasti nivo zagađenja.\nNešto bolja situacija, sa prihvatljivim vazduhom je u Novom Sadu, Kosjeriću, Užicu, Nišu i na Vračaru (Beograd).\nSada je definitivno jasno da na zagađenje ponajviše utiču dva faktora: grejanje, kako ono iz kućnih ložišta tako i toplana, ali i vremenski uslovi, pre svega magla i vetar.\nNaime, magla kao po pravilu zna da „pritisne“ zagađen vazduh bliže površini, dok vetar ima pozitivnu ulogu, pa ume da rašćisti vazduh.\nNa sajtu Air Visual, koji se bavi zagađenjem vazduha u celom svetu, Beograd je u 9.00 sati bio na sedmom mestu sa koeficijentom 142, a ispred srpske prestonice bili su samo Kalkuta (Indija), Vuhan i Šenjang (Kina), Nju Delhi (Indija), Lahore (Pakistan) i najzagađeniji Peking (Kina).\nTags: aerozagadjenjeagencija za zastitu zivotne sredine\nDezinfekcija u Priboju\nPutari vode bitku sa snegom\n4 јануара, 2016\nby branko · Published 4 јануара, 2016\nKustendorf u čast reditelja\nNext story Osniva se Inovacioni biznis centar na Zlatiboru,odbornici usvojili predlog\nPrevious story U Prijepolju koronom zaražena 4 radnika Opštinske uprave,polovina zaposlenih poslata na rad od kuće


Na konferenciji za medije u Palati Srbija, Stevanović je objasnio da će postupak vraćanja kovid bolnice u redovni sistem trajati sedam do deset dana jer uključuje testiranje svih zdravstvenih radnika i dezinfekciju >> Pročitaj celu vest na sajtu Radio Televizija Vojvodine << svih prostorija.\nStevanović je dodao da su pojedine velike bolnice i klinički centri podeljeni na kovid i nekovid delove, koji i dalje rade normalno.\nKaže da je i za sve vreme trajanja epidemije omogućeno da se u svim zdravstvenim ustanovama koje nisu kovid bolnice obavljaju hitni pregledi i zbrinjavaju hitni slučajevi.\nRedovni kontorlni pregledi su započeti na onkološkim i hematološkim institucijama, dodao je Stevanović.\n"Sve ostalo će ići shodno isključivanju bolnica iz kovid sistema", zaključio je Stevanović.


IVANA ŠPANOVIĆ I STRAHINJA JOVANČEVIĆ NA KROVU SRBIJE\nIVANA ŠPANOVIĆ I STRAHINJA JOVANČEVIĆ NA KROVU SRBIJE\nIzvor: Beta,Lokalne novine | Obrenovac, 08.02.2019.\nAtletski savez proglasio najbolje atletičare u 2018.godini!\nAtletski savez Srbije dodelio je nagrade i plakete najboljim atletičarima naše zemlje u beogradskom hotelu M.\nSamu ceremoniju otvorio je predsednik saveza Veselin Jevrosimović koji je sumirao jednu od najuspešnijih godina srpske atletike.\n- Godina iza nas donela je još veći skok popularnosti ovog sporta na domaćem tlu. To je za u Atletskom savezu Srbije još veći motiv za dalji razvoj Kraljice sportova i njene nove uspehe u svetu. u 2018. godini još više je podignuta lestvica naših ambicija i očekivanja, naročito posle uspeha Ivane Španović koja je osvojila zlatnu medalju na Svetskom prvenstvu i tako ušla u istoriju kao naš prvi atletičar koji se okitio najsjajnijim odličjem na najvećoj atletskoj smotri.\n- I sve ostale medalje koje su osvojili naši reprezentativci na međunarodnim takmičenjima potvrda su kvalitetnog timskog rada svih aktera u atletici. Mi iz Atletskog saveza činimo sve da se i u 2019. godini nastavi niz uspeha. Ponosni smo na domaću atletiku i trudimo se da atletika bude ponos svih nas.\n- Tokom prošle godine završena je izgradnja stadiona u Priboju i Subotici, a započeti su radovi na atletskim stazama u Kraljevu, Zrenjaninu, Smederevu i Ćupriji. Razvijamo infrastrukturu u svim većim gradovima u zemlji kako bi dali priliku mladima da se razvijaju- istakao je Jevrosimović.\nTakođe, prisutnima se obratio i direktor Atletskog saveza Srbije Slobodan Branković koji je najavio brojne događaje i novine koje očekuju našu atletiku u ovoj godini.\n- Atletski savez Srbije pored nacionalnih šampionata ove godine će već 20. februara organizovati 4. Serbia Open Indoor Meeting. Do sada je prijavljeno više od 100 atletičara iz preko 30 zemalja Evrope i sveta. Nama je izuzetno važan nastup naše najbolje Atletičarke Ivane Španović koja će nastupiti pred beogradskom publikom i onda otići na evropsko prvenstvo na kojem brani zlatnu medalju.\n- Ono što nas posle prvi put očekuje jeste 31. marta "Porodična trka", koja će se organizovati na Dorćolu. Od međunarodonih događaja, oragnizovaćemo u Kraljevu na novom atletskom stadionu šampionat Balkana, a tokom jeseni nas očekuje i prvo izdanje Serbian maratona, sa završnicom u Beogradskoj Areni - istakao je Branković, i poželeo svim sportistima uspešnu sezonu.\nUsledio je i zvanični deo proglašenja najboljih u 2018. godini, i to, u svim kategorijama, a predsednik saveza Veselin Jevrosimović, dodelio je plakete laureatima:\nAktuelna šampionka sveta Ivana Španović je nagrađena među seniorkama, dok je Strahinja Jovančević najbolji među seniorima.\nOd atletičara od kojih se tek očekuju rezultati tu su mlađi seniori Aleksa Kijanović i Milica Gardašević.\nU juniorskoj konkurenciji su nagrade pripale Anji Lukić, Elzanu Bibiću, Ivani Ilić i Nikoli Mujanoviću, dok su kod pionira nagrađeni Adrijana Vilagoš, Nemanja Dostanić, Džemal Hasanović i Jovana Micić.\nNajbolji atletski klub u 2018. godini je Atletski klub Vojvodina Novi Sad, dok je Goran Obradović, koji radi sa Ivanom Španović, proglašen za najboljeg trenera.


RADONJIĆ: Čvrsto i koncentrisano protiv Asvela | Novosti.RS\nCrveno-belii u petak od 20.45 sati u hali "Aleksandar Nikolić" dočekuju francuski tim u 23. kolu Evrolige.\n- Ekipa ASVEL-a se nalazi u dobrom ritmu i sjajnoj formi, vezali su tri pobede. Tokom dosadašnjeg dela sezone pokazali su kvalitet nekim velikim pobedama, poput one nad Barselonom, ali i vrlo dobrim igrama u gostima kao u Vitoriji i Pireju. Radi se o jednoj od fizički najdominantnijih ekipa u ligi, izvanredne su atlete, ekipa koja je dugo na okupu i koja igra vrlo čvrstu odbranu, što ističu kao najveći adut. Zbog svega što govori da se radi o izuzetno ozbiljnoj ekipi, potrebno je da osim vrlo visokog energetskog nivoa, odigramo dobru i čvrstu utakmicu sa maksimalnom koncentracijom tokom svih 40 minuta - rekao je Radonjić za klupski sajt.\nZvezda trenutno ima skor od 7-15 , dok je Avsel na osam pobeda i 14 poraza. Košarkaš crveno-belih Kori Volden kaže da u Evroligi nema lake utakmice, niti lakog protivnika.\n- Još jedna teška utakmica je pred nama, ASVEL je skup sjajnih atleta, uigrana ekipa koja je dugo zjaedno i igra vrlo čvrstu odbranu, što se vidi i po rezultatima u poslednjih nekoliko kola, gde su protivnike zadržavali na proseku od 73-74 poena. U odličnoj su formi, imaju tri uzastopne pobede, što govori i da rasterećeni i u dobrom raspoloženju dolaze u Beograd. Želimo da odigramo borbenu i mušku utakmicu u kojoj ćemo odgovoriti na taj fizički stil igre -rekao je Volden.\nkošarka Dejan Radonjić KK Crvena zvezda kk Asvel Evroliga


Predstavljen novi paket pomoći: Pola minimalca 8. aprila, prijava za 60 evra od 1. marta\nPOČETNA NACIONALNE VESTI Predstavljen novi paket pomoći: Pola minimalca 8. aprila, prijava za 60 evra...\nVlada Srbije usvojila je treći paket mera pomoći građanima i privredi koji će pomoći da se smanje negativne posledice virusa korona, da ljudi sačuvaju radna mesta, da privreda ne izgubi “kiseonik”, ali i da građani prežive ova teška vremena, izjavila je premijerka Ana Brnabić.\nNa predstavljanju trećeg paketa mera pomoći, premijerka je istakla da je država na tom paketu mera počela da radi još krajem 2020. godine i da je vredan 249 milijardi dinara.\nBrnabićeva je navela da su prethodna dva paketa bila od velike pomoći da privreda “preživi” ovaj težak period, koji je u ekonomskom smislu, ističe, najteži od Drugog svetskog rata.\n“Srbija je na oba fronta uspela da ostvari fenomenalne rezultate. Danas čitav svet govori o Srbiji kao modelu u borbi protiv koronavirusa i nadam se da će se za nekoliko meseci govoriti o privrednom uspehu Srbije, kao što se sada govori o uspehu naše zemlje u vakcinaciji”, naglasila je Brnabićeva.\n“Plate i penzije su nastavile da rastu. Poslednji podatak je da je prosečna plata u novembru bila 518 evra. Inflacija je ostala stabilna i iznosi 1,6 odsto. Takođe, javni dug je pod kontrolom, što je neobičajeno za ovu godinu, kada su najuspešnije ekonomije imale značjano povećanje javnog duga, kod nas je i dalje ispod 60 odsto, to jest 56,8 odsto BDP”, rekla je Brnabić.\nPRETHODNI ČLANAKBrnabić najavila moguće restriktivnije mere protiv koronavirusa\nSLEDEĆI ČLANAKDanas je 12. februar 2021. godine s koje god strane da čitate\nKristina 13/02/2021 at 08:47\nKome minimalac radnicima ili poslodavcima?\nKako vas nije sramota dobijemo od drzave nesto uzme nam poslodavac i Jos trazi da se vrati resto para jer navodno ne zaslujemo minimalac


I pored protesta građana, niški aerodrom predat državi - BBC News na srpskom\nNatpis na slici Demonstranti na ulicama Niša\nNakon tri meseca odlaganja, u Nišu je održana sednica gradske Skupštine na kojoj je odlučeno da se niški Aerodrom „Konstantin Veliki" ustupi Republici Srbiji na upravljanje bez naknade.\nSa 44 glasova „za" i pet „protiv", odbornici SNS, SPS, JS, PUPS, SRS, Pokreta socijalista i Ruske stranke odlučili su, pored zahteva opozicije za glasanje prozivkom, da se aerodrom, sa kompletnom imovinom, sertifikatima i zemiljištem, preda državi na upravljanje.\nKako prenose Južne vesti, Perišić smatra da su doneli odluku u interesu Grada Niša, građana i aerodroma. On je takođe dodao da je aerodrom dostigao svoj limit i da "Grad ne može više da nosi teret niškog aerodroma".\nNatpis na slici Srđan Nonić iz Inicijative Ne damo niški aerodrom\nIako je sednica bila otvorena za javnost, predstavnicima inicijative "Ne damo niški aerodrom" Milošu Boškoviću, Mladenu Jovanoviću i Rastislavu Diniću nije omogućen pristup sali niške skupštine. Zaposleni u Skupštini koji predstavnicima inicijative nisu dozvolili pristup, kazali su da su za to dobili usmeno naređenje, prenose Južne vesti.\nIz skupštinske sale isključen je i novinar niškog Media i reform centra uz obrazloženje da "nije dozvoljeno snimati živi prenos za društvene mreže".\nNatpis na slici Glasanje u skupštini Niša\nTokom trajanja sednice, istovremeno se ispred Skupštine grada Niša okupilo nekoliko stotina Nišlija koji su poručili odbornicima da glasaju protiv poklanjanja Aerodroma državi. Pored zvižduka, zvuke pištaljke i glasnog "Glasajte protiv", okupljeni građani simbolično okrenuli leđa zgradi Skupštine, izrazivši tako svoje nezadovoljstvo.\nNatpis na slici Građanski protest\nRastislav Dinić je podsetio okupljene da je inicijativa "Ne damo niški aerodrom" u prethodna tri meseca iznela više argumenata koji pokazuju štetnost prepuštanja gradskog aerodroma Republici i da su gradske vlasti to ignorisale.\n"Oni su prosto dobili naređenje iz Beograda i moraju da ispune to naređenje, a da pri tom izdaju sve građane Niša, interese Niša i aerodroma. To se zove izdaja!", kazao je Dinić.\nNatpis na slici Demonstranti u Nišu


Oružarima "reuplaćen" bonus - Bizlife.rs\nOružarima „reuplaćen“ bonus\n21:00 Kragujevac, 13/02/2018\nU kragujevačkoj fabrici Zastava oružje nije održan najavljeni jednočasovni štrajk upozorenja, pošto je rukovodstvo uplatilo bonus od 10.000 dinara zaposlenima, čime je ispunjen zahtev Štrajkačkog odbora sindikata o isplati prve rate.\nU saopštenju fabričkog sindikata se navodi da je na radnike vršen pritisak i uslovljavanje da se pisano izjašnjavaju da li su za prekid štrajka uz „ogromnu količinu laži“ o predstavnicima Samostalnog sindikata u fabrici.\nSindikat je istakao da je „opšta ocena“ svih zaposlenih da predsednik Nadzornog odbora i generalni direktor fabrike posle događanja u ponedeljak treba da podnesu ostavke.\nU petak je na tekuće račune zaposlenih „legla“ uplata od po 10.000 dinara, ali je ubrzo povučena, zbog čega je Štrajkački odbor odlučio da se održi jednočasovni štrajk ukoliko do danas do 10 časova radnicima ne bude uplaćen novac.\nSindikat je tada optužio rukovodstvo fabrike da se uplata uslovljava potpisivanjem sporazuma da više neće biti štrajkova povodom bilo kog zahteva radnika.\nDirektor fabrike Milojko Brzaković u ponedeljak je novinarima rekao da će iznos od 10.000 dinara istog dana biti uplaćen zaposlenima, kao i da će drugi i poslednji deo bonusa od 5.000 dinara biti isplaćen u julu ove godine.\nOn je sve optužbe sindikata odbacio i ocenio da vođe Samostalnog sindikata iznose laži o stanju u fabrici i njenom poslovanju, kao i o navodnom uslovljavanju uplate bonusa.\nradnici zastava oružje radnik bonus


ŠSTK Konferencija o inovacijama održana 15. novembra 2017.godine • Događaj • ŠSTK\nBeograd, 15. novembar 2017 – U skladu sa svojom misijom da doprinese daljem razvoju švajcarsko-srpskih ekonomskih odnosa, Švajcarsko-srpska trgovinska komora (ŠSTK) organizovala je konferenciju „Inovacije: pokretačka snaga švajcarsko-srpskih ekonomskih odnosa“ u Naučno-tehnološkom parku u Beogradu. Kao najistaknutiji govornici, na ovom skupu učešće su uzeli ambasador Švajcarske u Srbiji i u Crnoj Gori Njegova ekselencija g. Filip Ge (Philippe Guex), ministar bez portfelja zadužen za inovacije i tehnologije u Vladi Srbije Nenad Popović, kao i dr. Olivije Kutel (Olivier Küttel), rukovodilac za evropske javne odnose Federalne Politehničke škole iz Lozane.\nU uvodnom obraćanju, predsednica Upravnog odbora ŠSTK g-đa Jana Mihajlova (Yana Mikhailova) istakla je značaj inovacija za dalje jačanje ekonomskih odnosa Švajcarske i Srbije. „Švajcarska preduzeća, a naročito ona iz IT sektora, pokazuju sve veće interesovanje za srpsko tržište, koje postaje atraktivna destinacija za ulaganje u uslužne centre. Mnoge švajcarske firme su prepoznale taj potencijal kroz razvoj inovativnih proizvoda i usluga na srpskom tržištu. Ovaj trend potvrđuje značaj koji inovacije imaju u razvijanju poslovnih odnosa ovih dveju zemalja“, rekla je Mihajlova.\nŠvajcarski ambasador u Srbiji, Nj.E. Filip Ge, naglasio je da su inovacije ključne za razvoj švajcarsko-srpskih odnosa, navodeći Naučno-tehnološki park (NTP) kao primer: „To je prva institucija ove vrste u Srbiji, koja je postala ključni akter u inovacionom ekosistemu – u okviru nje nastaju visoko tehnološki proizvodi koji su konkurentni na inostranim tržištima. Švajcarski sekretarijat za ekonomiju finansira rad NTP-a i veliko mi je zadovoljstvo što je pre nekoliko dana ta podrška produžena. Na taj način želimo da ubrzamo rast izvoza, suštinski važnog za razvoj srpske ekonomije“.\nMinistar zadužen za inovacije i tehnologije Nenad Popović je rekao da je za Vladu razvoj inovacija i informacionih tehnologija jedan od strateških prioriteta, naglasivši veliki značaj podrške Švajcarske, kao svetskog lidera u inovacijama: „Na taj način želimo da pokrenemo digitalnu transformaciju društva, a za to nam je potrebna ekonomija zasnovana na inovaciji, digitalizaciji i znanju naših inženjera. Mladi inženjeri i IT stručnjaci upravo čine bazu i resurs digitalne transformacije, a Vlada usmerava napore ka potpunoj digitalizaciji i unapređenju zakonskog okvira koji reguliše razvoj nacionalnog inovacionog ekosistema, kako bi modernizovala industriju i učinila je konkurentnom regionalno i globalno“.\nKad je reč o švajcarsko-srpskoj saradnji u oblasti istraživanja i razvoja, Ge je pomenuo da su do sada srpski i švajcarski istraživački timovi sarađivali u okviru 22 projekta vredna više od 250 miliona evra, a u okviru aktuelnog EU programa „Horizont 2020“, naročito u oblastima infrastrukture istraživanja i informaciono-komunikacionih tehnologija (IKT).\nNakon obraćanja ključnih govornika, Dr. Viktor Nedović, Pomoćnik Ministra, Ministarstvo prosvete, nauke i tehnološkog razvoja Republike Srbije, je predstavio “Strategiju naučnog i tehnološkog razvoja Republike Srbije za period od 2016. do 2020. godine – „Istraživanje za inovacije“. Tokom prezentacije, Dr. Nedović je predstavio naučno-istraživački sistem Republike Srbije, istraživačke programe/projekte, Fond za inovacionu delatnost, kao i prvi Naučno-Tehnološki park u Srbiji. Prema rečima dr. Nedovića, vizija “Strategije naučnog i tehnološkog razvoja Republike Srbije za period od 2016. do 2020. godine – „Istraživanje za inovacije“, koja je usvojena 03. marta 2016. gpdine (“Službeni Glasnik RS, broj 25/16), je sledeća: “U roku od pet godina, nauka u Srbiji biće zasnovana na kompetitivnom sistemu koji podržava izvrsnost u nauci i relevantnost za ekonomski razvoj, konkurentnost privrede u Srbji, kao i razvoj društva u celini“.\nTakođe, Dr. Nedović je predstavio šest specifičnih ciljeva koji su definisani Strategijom, a to su:\npodsticati izvrsnost i relevantnost naučnih istraživanja u Srbiji,\nunaprediti saradnju između nauke, poslovnog sektora i društva u cilju podržavanja inovacija,\nuspostaviti efikasan sistem upravljanja naukom i inovacijama u Srbiji,\nosigurati izvrsnost i dostupnost ljudskih resursa za nauku i privredu,\npovećati ulaganja u istraživanje i razvoj kroz javno finansiranje i podsticanjem ulaganja poslovnog sektora u istraživanje i razvoj.\nNa kraju prezentacije, Dr. Nedović je naglasio da “mere i aktivnosti, sa rokovima, zadacima i organima, i organizacijama nadležnim za sprovođenje ove Strategije treba da budu precizirani u Akcionom planu i podzakonskim aktima. Akcioni plan za sprovođenje ove Strategije treba da usvoji Vlada pre kraja 2017. godine“.\n„Svetski poznati inovacioni hab-ovi su svi smešteni u blizini izuzetnih akademskih institucija. Ulaganje u mlade talentovane ljude, pružanje sredstava, kao i slobode da budu izuzetni je verovatno najodrživiji način da ojačamo inovacije. To sa uspehom radimo u Federalnoj Politehničkoj školi Lozane“, naglasio je dr. Olivije Kutel, rukovodilac za evropske javne odnose Federalne Politehničke škole Lozane, koji je učestvovao u diskusiji javnog i privatnog sektora održanoj u okviru konferencije, o prilikama i izazovima za stvaranje i razvoj inovativnih kompanija u Srbiji. Učesnici tog panela pričali su o značaju saradnje istraživačkih institucija i privatnih kompanija, kao i o potrebi da se razviju pažljivo odabrane praktične akcije koje će podržati na inovacijama zasnovan razvoj sektora u Srbiji koji najviše obećavaju, kao što su poljoprivredno-prerađivačka industrija i IKT.\n„Članice Srpsko-švajcarske trgovinske komore u načelu očekuju od Vlade Srbije da nastavi da stvara okvirne uslove koji će podržati razvoj nacionalnog inovacionog ekosistema. To ne samo što bi privuklo više stranih investitora, uključući švajcarske, već bi takođe doprinelo proizvodnji većeg broja proizvoda i usluga sa dodatom vrednošću u Srbiji i tranziciji ka privredi zasnovanoj na znanju”, zaključila je Mihajlova.\nO Švajcarsko-srpskoj trgovinskoj komori\nKao neprofitno, privatno udruženje, ŠSTK ima ulogu predstavnika švajcarsko-srpske poslovne zajednice i posvećena je praćenju ključnih političkih i ekonomskih događaja koji utiču na poslovanje firmi-članica. Kako bi olakšala poslovanje kompanija, ŠSTK promoviše i ohrabruje uspostavljanje i razvoj dijaloga između svojih članova, zvaničnih predstavnika Švajcarske i Srbije, kao i šireg poslovnog sveta. Trenutno je približno 70 kompanija članica ŠSTK.\nnovembar 15, 2017 Zapamtite stalni link Objavio Office SSCC


17.01.2019 u 20:38\nU Moskvi privedena „eskort dama” koja je tvrdila da zna tajne o Trampu\nManekenka i „eskort dama” iz Belorusije, koja je izazvala senzaciju tvrdnjom da ima informacije o ruskom mešanju u američke predsedničke izbore, danas je privedena odmah po dolasku u Moskvu nakon što je proterana iz Tajlanda, preneli su ruski mediji. Anastasija Vašukevič, manekenka poznata pod pseudonimom Nastja Ribka, uhapšena je u februaru zajedno sa još devet stranih državljana u Pataji zbog držanja „kursa o seksu”. Za sada nema zvaničnih informacija o njenom privođenju, ali su neki putnici, kooptuženi u istom slučaju koji su zajedno s njom vraćeni u Moskvu\n16.01.2019 u 17:47\nTramp razmišlja o povlačenju SAD iz NATO\nAmerički predsednik nije želeo ni da njegovi najbliži saradnici saznaju o čemu je u Hamburgu i Helsinkiju razgovarao sa šefom Kremlja, pa je čak i prevodiocu oduzeo beleške uz upozorenje da nikome ne priča detalje sa sastanka. Ovo je nedavno saznao „Vašington post”, tvrdeći da američka vlada nema nijedan zapisnik sa susreta između Donalda Trampa i Vladimira Putina, što je ponovo pokrenulo priču o tajnim vezama između dvojice lidera. Tramp je konfiskovao beležnicu prevodioca posle sastanka sa Putinom 2017. u Hamburgu i istakao da ništa što je rečeno ne sme da izađe iz sobe\n12.01.2019 u 15:50\nTramp „tvitovao” o istrazi FBI i „lažljivom Komiju”\nVAŠINGTON – Predsednik Sjedinjenih Američkih Država Donald Tramp objavio je danas nekoliko poruka na Tviteru nakon što je saznao da je Federalni istražni biro (FBI) pokrenuo istragu o njemu, u kojoj je utvrđivano da li je Tramp tajno radio u korist Rusije protiv američkih interesa. Američki list „Njujork tajms” objavio je u petak, navodeći kao izvore bivše policijske zvaničnike i druge osobe upoznate s istragom, da je u danima nakon što je Tramp u maju 2017. otpustio Džejmsa Komija sa pozicije direktora FBI, ova federalna agencija postala toliko zabrinuta ponašanjem šefa Bele kuće da je pokrenula istragu o Trampu. Tramp je u roku od jednog sata napisao pet tvitova na ovu temu, koristeći kao i obično uvredljive epitete pisane velikim slovima. „Vau, upravo sam saznao u\n11.01.2019 u 21:39\nTramp neće proglasiti vanredno stanje\nVAŠINGTON - Američki predsednik Donald Tramp izjavio je da neće, za sada, proglasiti vanredno stanje kako bi okončao delimičnu blokadu vlade i osigurao sredstva za izgradnju zida na granici sa Meksikom, rekavši da blokadu treba da okonča Kongres. „Za mene bi bilo lako rešenje da proglasim vanredno stanje... ali neću da uradim to tako brzo”, rekao je Tramp, prenosi AP. On je u četvrtak upozorio da će ukoliko Kongres ne odobri finansijska sredstva za izgradnju zida, „verovatno, skoro definitivno” proglasiti vanredno stanje kako bi zaobišao poslanike. Tramp odbija da potpiše zakon za finansiranje i ponovo otvaranje vlade ukoliko on ne uključuje 5,7 milijardi dolara za postavljanje fizičke barijere duž granice SAD i Meksika, prenosi Tanjug. Delimična blokada rada vlade traje već\n10.01.2019 u 19:57\nTramp otkazao put u Davos\nVAŠINGTON - Predsednik SAD Donald Tramp objavio je na Tviteru da je otkazao put na Svetski ekonomski forum u Davosu zbog delimične blokade vlade. On je u Švajcarsku trebalo da krene 21. januara. Tramp je naveo da put otkazuje zbog „nepopustljivosti” demokrata oko bezbednosti granica. Predsednik SAD i demokrate su u pat poziciji oko finansiranja zida koji Tramp želi da izgradi na granici s Meksikom. Predsednik SAD je uputio „najtoplije pozdrave i izvinjenja” forumu. On je ranije danas rekao novinarima da želi da učestvuje ali da bi mogao biti sprečen ako se blokada nastavi, prenosi Beta. Učešće u Davosu ministra finansija Stivena Mnučina i drugih ministara nije otkazano.\n10.01.2019 u 08:27\nTramp: Gubim vreme s demokratama\nVAŠINGTON - Američki predsednik Donald Tramp izjavio je da je napustio sastanak o finansiranju zida na granici SAD i Meksika sa demokratskim kongresnim liderima, jer je to „potpuno gubljenje vremena”, dok su demokrate navele da je on izašao „u nastupu gneva”. Tramp se u sredu u Beloj kući sastao sa kongresnim liderima među kojima je bilo i dvoje visokih demokratskih zvaničnika - predsednica Predstavničkog doma Nensi Pelosi i lider demokrata u Senatu Čak Šumer - i to 19. dana blokade rada vlade koju je izazvao Trampov zahtev za 5,7 milijardi dolara za izgradnju spornog zida, javlja Rojters. „Pitao sam šta će se dogoditi za 30 dana ako brzo odblokiram stvari, hoćete li usvojiti zakon o pograničnoj bezbednosti koji podrazumeva zid ili čeličnu ogradu. Nensi je odgovorila „Ne”. Rekao sam


Градоначелник Ваљева угостио представнике Рвачког савеза Србије - Va1.info\nNaslovna/Vesti/Gradonačelnik Valjeva ugostio predstavnike Rvačkog saveza Srbije\n„Kao neko ko dolazi iz sveta sporta, zaista mi je stalo da sport u Valjevu dignemo na jedan mnogo viši nivo. Iz tog razloga se trudimo da s obzirom na budžet koji nije adekvatan, da konkurišemo gde god možemo sa nekim projektima, kako bi pre svega poboljšali sportsku infrastrukturu, a onda sve ostalo što ide uz to. Trenutno radimo na rekonstrukciji hale „Partizan“. Uradili smo i preprojektovanje Hale sportova u Valjevu. I deja nam je da dobijemo modernu Halu sportova, koja bi zaista zadovoljila sve evropske i svetske standarde takmičenja i to nam je cilj, da kroz unapređenje sportskih infrastruktura napunimo i klubove“, poručio je gradonačelnik Gojković.\nPočinje se sa Asfaltiranjem meštani Suvodanja dobijaju nov put


Crna Gora očekuje ubedljiviju podršku na putu u EU - IndeksOnline.rs\nNaslovna REGION Crna Gora Crna Gora očekuje ubedljiviju podršku na putu u EU\nBEČ – Crna Gora očekuje da ove godine dobije podršku za otvaranje i poslednjeg pregovaračkog poglavlja, čime bi se potvrdilo da je politika proširenja živa, da Zapadni Balkan ima jasnu evropsku perspektivu i da EU želi da bude u ovom delu Evrope, istakao je u Beču potpredsednik Vlade Crne Gore za ekonomsku politiku I finansijski sistem Milutin Simović.\nNa skupu Mreže za razvoj biznisa u jugoistočnoj Evropi (SEEBDN) I bečkog dnevnika “Prese” – “Destinacije u usponu 2019 – Crna Gora”,\nSimović je sinoć naglasio da nakon otvaranja poglavlja 8 Crna Gora želi da se maksimalno fokusira na suštinu, odnosno zatvaranje poglavlja.\n“U vrednosnom smislu želimo pripadati Evropi, jer mi i jesmo Evropa. Naša istorija i žrtve koje smo podnosili u odbrani evropskih vrednosti i za slobodu Evrope to potvrđuju. Ali i EU mora naše rezultate, trud i iskorake još snažnije i ubjedljivije, konkretnije prepoznati i podržati”, istakao je potpredsednik crnogorske vlade.\nOn očekuje da se podrška Austrije na tom putu nastavi, ali i da je pruže i ostale članice EU, kao i da ista, kako se vreme ulaska u EU približava uvećava.\nPodvukao je da je naredni državni cilj koji Crna Gora želi ostvariti punopravno članstvo u EU.\n“Verujemo da ćemo biti prva naredna članica tog najnaprednijeg kluba razvijenih država. Crna Gora je otvorena zemlja, spremna za saradnju sa svim zemljama sveta, posebno kada su u pitanju projekti koji imaju ekonomku opravdanost i donose korist našim građanima”, objasnio je Simović.\nOn je rekao da je današnja Crna Gora moderna, demokratska, otvorena, politički stabilna, multikonfesionalna i građanska država, članica NATO, Svetske trgovinske organizacije, Svetske banke i svih relevantnih međunarodnih političkih i ekonomskih organizacija.\nSve zemlje EU, prema njegovim rečima, prepoznaju Crnu Goru kao pozitivan primer i faktor jačanja stabilnosti i napretka Zapadnog Balkana.\nS tim u vezi je ukazao na ekonomske rezultate, navodeći da je crnogorska privreda 2017.ostvarila realni rast BDP od 4,7 odsto, a prošle godine za 4,9 procenata.\n“Očekujemo da rezultati prvog kvartala ove godine pokažu da smo i dalje u istom ritmu, jer nismo posustali niti se zadovoljili sa do sada ostvarenim”, naglasio je Simović dodajući da će dinamičan ekonomski rast u Crnoj Gori biti realnost i u narednim godinama.\n“Nekada jedna od nerazvijenih republika bivše Jugoslavije, danas, trinaest godina nakon obnavljanja nezavisnosti, Crna Gora je među zemljama Evrope koje ostvaruju najveći rast BDP-a u Evropi i među najbrže rastućim ekonomijama Zapadnog Balkana i Jugoistočne Evrope”, ukazao je on.\nPredsednik Privrdne komore Crne Gore Vlastimir Golubović ocenio je da rast ekonomije potvrđuje činjenicu da Crna Gora kontinuirano unapređuje poslovni ambijent u smeru koji pogoduje prilivu stranih investicija.\nPreneo je da Crna Gora u poslednjim godinama ostvaruje značajne rezultate u turizmu, koji potvrđuju da je zemlja svrstana među najatraktivnije turističke destinacije, o čemu govori rekordan broj turista od preko 2,2 miliona i skoro 2,5 miliona prevezenih putnika na crnogorskim aerodromima.\nUkazao je, kao što je učinio i sekretar Sekretarijata za razvojne projekte Vlade Crne Gore Dejan Medojević, na mogućnosti za ulaganje u Crnu Goru.\nPoslanik u austrijskom parlamentu i bivši ministar poljoprivrede Nikolas Berlaković rekao je da put u EU nije lak, i nije bio ni za Austriju.\n“Važno je da poštujemo pravila. Austrija godinama podržava zemlje Jugoistočne Evrope na njihovom putu u EU. Imamo puno razumevanje za susede u tom regionu i uvek je bila politika, bilo koje vlade Austrije, da podržava te zemlje”, naglasio je on.\nBeraković je ukazao da je za pristupanje EU od ključnog značaja vladavina prava, borba protiv korupcije i pravna sigurnost investicija.\n“Imali smo fazu euforije za širenjem EU. Tada se, međutim, videlo da neke strukture u novim članicama nisu bile spremne, posebno po pitanju vladavine prava. Zato je došlo do promene pristupa i zbog toga je sada veća senzibilnost da zemlje kandidati moraju da ispune zahteve u oblasti vladavine prava”, objasnio je on.\nIstakao je da je za njega EU struktura, odnosno kuća koja treba stalno da se proširuje i razvija, a taj prostor se mora popunjavati novim članovima porodice.\nNakon prezentacije crnogorskih preduzeća održan je razgovor sa predsednikom Fudbalskog saveza Crne Gore Dejanom Savićevićem, koji je govorio o svojoj fudbalskoj karijeri, ali i budućnosti crnogorskog fudbala.\nRekao je da će reprezentacija Crne Gore da nastavi da se bori za plasman na veća takmičenja, i da Island pokazao da je moguće i da male zemlje ostvare takav cilj.


KRIMINALNE GRUPE PRILAGODILE SE PANDEMIJI: FALSIFIKOVANI PCR TESTOVI KAO BIZNIS | Hayat.ba\nKRIMINALNE GRUPE PRILAGODILE SE PANDEMIJI: FALSIFIKOVANI PCR TESTOVI KAO BIZNIS\nU Srbiji je Tužilaštvo za organizovani kriminal u proteklih godinu dana procesuiralo 12 ljudi koji su bili dio kriminalnih grupa zbog izrađivanja lažnih PCR testova, rečeno je u tom tužilaštvu.\nŠest pripadnika organizovane kriminalne grupe uhapšeno je 16. augusta 2020. godine, kod njih je nađeno 16 falsifikovanih PCR testova. Sva lica iz te grupe su osuđena, od toga pet pravosnažno, dok jedno lice čeka pravosnažnu presudu – navelo je srpsko Tužilaštvo za organizovani kriminal.\nOrganizovane kriminalne grupe na Zapadnom Balkanu, prema dostupnim podacima, uspješno “savladavaju” izazove koje je pandemija korona virusa stavila pred njih.\nScreenshotovi objava na mreži Telegram, u kojima se u okviru privatnih i javnih grupa prodaju lažni negativni PCR testovi\nSa ograničavanjem kretanja i uslovljavanjem ulazaka u veliki broj država uz negativni PCR test, na internetu je moguće pronaći oglase za prodaju lažnih negativnih PCR testova na prisustvo koronavirusa.\nU jednoj takvoj grupi, navodi se da je cijena testa 30 eura.\nGranična policija Bosne i Hercegovine saopštila je krajem marta da je od septembra 2020. do 31. marta 2021. godine tokom obavljanja provjera otkrila više od 80 nalaza PCR testa na koronavirus, za koje postoji sumnja da su falsifikovani.\nNajviše falsifikovanih testova, kako je saopšteno, nađeno je kod državljana Turske, Kine, Sjeverne Makedonije, Njemačke i Slovenije.\nMakedonski servis RSE izvještavao je u više navrata o slučajevima falsifikovanih negativnih PCR testova u toj zemlji.\nU proteklih nekoliko mjeseci, makedonska policija otkrila je 50 falsifikovanih PCR testova na graničnom prelazu prema Bugarskoj, 30 na graničnom prijelazu Blace prema Kosovu i nekoliko na graničnom prijelazu Tabanovce prema Srbiji.\nPosljednji slučaj odnosi se na dvojicu makedonskih državljana, inače braću, koji su sa falsifikovanim PCR testovima pokušali da napuste zemlju letom sa Međunarodnog aerodroma “Skoplje”, iako im je rješenjem Državnog sanitarnog i zdravstvenog inspektorata određena obavezna izolacija i liječenje u kućnim uslovima jer su oboljeli od COVID-19, piše Radio Slobodna Evropa.\nNije bilo zaključavanja za organizovani kriminal. Kriminalne grupe su na početku pandemije nastavile da djeluju i prilagođavale su se novoj situaciji, dok sada profitiraju od pandemije, posebno od ilegalne trgovine narkoticima, visokotehnološkog kriminala, kao i od proizvoda za kojima je povećana potražnja zbog COVID-19, poput PCR testova – kaže Đorđević.\nBojan Elek, istraživač Beogradskog centra za bezbjednosnu politiku, nevladine organizacije koja prati rad institucija u sektoru bezjbednosti, ocjenjuje za RSE da su organizovane kriminalne grupe po pravilu fleksibilnije od institucija sektora bezbjednosti.\nOrganizovane kriminalne grupe su izuzetno fleksibilne tako da su se veoma brzo prilagodile – kaže Elek, ukazujući da je tokom pandemije također usljed ograničavanja kretanja došlo do skoka visokotehnološkog kriminala.\nDakle sve vrste online prevara, krađe ličnih podataka, slično. Kako su se ljudi selili u online sferu, tako se i kriminal selio – navodi Elek.\nKada je riječ o srbijanskoj policiji, Saša Đorđević ističe da je ona danas fleksibilnija da odgovori na izazove u odnosu na početak pandemije.\nNasuprot, policijski i tužilački rezultati u suzbijanju korupcije tokom pandemije su slabiji, dok netransparentne nabavke medicinske opreme samo podižu sumnju o korupciji – navodi Đorđević.\nSaradnju srpske policije sa EUROPOL-om Saša Đorđević ocjenjuje kao dobru, pozivajući se i na nalaze Evropske komisije o međunarodnoj policijskoj saradnji. Sa druge strane, ističe da regionalna policijska saradnja zavisi od bilateralnih političkih odnosa Srbije i susjednih zemalja.\nSrbija je imenovala oficira za vezu i potpisala sporazum o strateškoj i operativnoj saradnji sa EUROPOL-om. Redovno se razmenjuju informacije sa EUROPOL-om putem mrežne aplikacije za sigurnu razmenu podataka (SIENNA), uglavnom o terorizmu i ilegalnim migracijama – navodi Đorđević.\nU drugoj polovini 2020. godine, EUROPOL i srpska policija su razmijenili oko 4.000 informacija. Također, Srbija je dio međunarodnih policijskih operacija pod kišobranom EUROPOL-a, kao što je SHIELD u decembru 2020. godine kada je demontirano 25 organizovanih kriminalnih grupa širom Evrope zbog trgovine falsifikovanim i zloupotrebljenim lijekovima i doping supstancama – riječi su Đorđevića.\nMinistarstvo unutrašnjih poslova Srbije saopštilo je 21. aprila da se ministar Aleksandar Vulin u Beogradu sastao sa izvršnom direktoricom EUROPOL-a Katrin de Bol.\nIstraživač Beogradskog centra za bezbjednosnu politiku Bojan Elek kao glavni problem u borbi protiv organizovanog kriminala na prostoru Zapadnog Balkana vidi politizaciju sektora bezbjednosti, odnosno to što policija radi selektivno pod utjecajem politike.\nKljučni su, ističe – međusobno povjerenje i saradnja između institucija različitih država.\nSaradnja je ključna stvar u vezi sa borbom protiv organizovanog kriminala, jer na Zapadnom Balkanu kriminalne grupe fenomenalno sarađuju i svaki problem u komunikaciji između policije, tužilaštva i sudova u regionu daje podsticaj kriminalnim grupama, to jest olakšava im rad – navodi Elek.\nZa Srbiju konkretno, ogroman problem je i odnos sa Kosovom, budući da je Kosovo, ako mogu tako da kažem ‘crna rupa’ u toj bezbjednosnoj arhitekturi regiona, budući da nije članica brojnih regionalnih inicijativa, nema direktne saradnje između Srbije i Kosova i tu je ogroman prostor za zloupotrebu od strane organizovanih kriminalnih grupa – navodi Elek.\nSrbija je svojom kampanjom do sada spriječila Kosovo da se učlani u međunarodne institucije INTERPOL i UNESCO (Organizacija ujedinjenih nacija za obrazovanje, nauku i kulturu), uz podršku, između ostalih Rusije i Kine.\nDokle god su na snazi restrikcije putovanja usljed pandemije, veoma je izgledno da će kriminalci iskoristiti priliku da izrađuju i prodaju lažne certifikate o testiranju na COVID-19 – naveo je EUROPOL 1. februara 2021, u saopštenju za medije.\nKako je saopšteno, prevaranti su sposobni da izrade falsifikovana i lažne dokumente visokog kvaliteta “zahvaljujući dostupnim široko rasprostranjenim tehnološkim sredstvima”.\nEUROPOL je također krajem prošle godine upozorio i na mogućnost kriminala povezanog sa vakcinama.


Simović: Dinamičan ekonomski rast u Crnoj Gori biće realnost i u narednim godinama – Bankar.me\nMay 16, 2019 CRNA GORA, MAKRO, SVE VIJESTI Leave a comment\nOn je danas govorio na događaju Destinacije u usponu 2019 – Crna Gora, koji su u Beču organizovali Mreža za razvoj biznisa u jugoistočnoj Evropi (SEEBDN) i kompanija Grimex Consult, u partnerstvu sa austrijskom medijskom kućom Die Presse.\nKako je saopšteno iz kabineta potpredsjednika Vlade, na događaju su, uz učešće crnogorske privredne delegacije predvođene predsjednikom Privredne komore Vlastimirom Golubovićem, prezentovane privredne mogućnosti, resursi i investicioni projekti i potencijali Crne Gore.\n„Bila je to, nakon nekoliko poslovnih foruma održanih u prethodnom periodu, dobra prilika za ostvarivanje neposrednijih kontakata austrijskih investitora i crnogorskih kompanija“, kaže se u saopštenju.\nSimović je zahvalio austrijskim kompanijama na brojnom prisustvu tom događaju koje, kako je kazao, pokazuje inicijalno značajno interesovanje za saradnju sa Crnom Gorom i crnogorskim kompanijama i privrednicima.\nOn je austrijske privrednike informisao da je „današnja Crna Gora moderna, demokratska, otvorena, politički stabilna, multikonfesionalna i građanska država, članica NATO, Svjetske trgovinske organizacije, Svjetske banke i svih relevantnih međunarodnih političkih i ekonomskih organizacija, i vjerujemo prva naredna punopravna članica Evropske unije“.\nSimović je, kako se navodi, saopštio veoma dobre pokazatelje o rastu crnogorske ekonomije u protekle tri godine, i činjenicu da je Crna Gora među zemljama Evrope koje ostvaruju najveći rast BDP-a, i među najbrže rastućim ekonomijama Zapadnog Balkana i Jugoistočne Evrope.\nOn je najavio da će „dinamičan ekonomski rast u Crnoj Gori biti realnost i u narednim godinama“.\nSimović je učesnike događaja upoznao sa projektima koje Crna Gora realizuje u oblasti saobraćajne infrastrukture, koji je još bolje povezuju sa regionom i ključnim evropskim tržištima, i vodećim projektom u toj oblasti – autoputem od Bara do granice sa Srbijom.\n„Postavljanjem energetskog podmorskog kabla do Italije i izgradnjom novih energetskih izvora postajemo energetski hub u Jugoistočnoj Evropi“, istakao je Simović.\nOn je pozvao austrijske uvoznike i kompanije u oblasti trgovine hranom da obrate pažnju na crnogorske organske proizvode i uspostave saradnju sa crnogorskim proizvođačima i prodavcima.\nKako je naveo, proizvodi iz Crne Gore su visoko kvalitetni, i sasvim sigurno će naći svoje mjesto na austrijskom tržištu.\nGovoreći o strateškim ciljevima Crne Gore, Simović je kazao da je punopravno članstvo u EU naredni državni cilj koji država želi ostvariti.\n“Vjerujemo da ćemo biti prva naredna članica tog najnaprednijeg kluba razvijenih država. Crna Gora je otvorena zemlja, spremna za saradnju sa svim zemljama svijeta, posebno kada su u pitanju projekti koji imaju ekonomku opravdanost i donose korist našim građanima“, istakao je Simović.\nOn je pozvao austrijske kompanije da posjete Crnu Goru i uvjere se da ono što su danas čuli „nije promotivna, marketinška priča bez pokrića, već stvarnost koju moraju iskoristiti u cilju pokretanja i širenja biznisa na Zapadnom Balkanu, a preko Crne Gore“.\nPrezentacije na događaju Destinacije u usponu 2019 – Crna Gora održali i sekretar Sekretarijata za razvojne projekte Dejan Medojević, predsjednik Privredne komore Vlastimir Golubović i brojne crnogorske kompanije.\nU saopštenju se navodi da je, ovim povodom, medijska kuća Die Presse u štampanom i online izdanju objavila specijalni dodatak o Crnoj Gori.\nPOJMOVIekonomski rast crne gore Milutin Simović rast crnogorske ekonomije\nPrevious Knežević najavio krivičnu prijavu protiv Brajovića\nSljedeći Turska kompanija će graditi hotel ispred Jadranskog sajma


17. septembar 2013. Zamenik predsednika Odbora za Kosovo i Metohiju i član Odbora u razgovoru sa delegacijom Grupe prijateljstva sa zemljama zapadnog Balkana francuskog Senata\nZamenik predsednika Odbora za Kosovo i Metohiju i član Odbora razgovarali sa delegacijom Grupe prijateljstva sa zemljama zapadnog Balkana francuskog Senata\nZamenik predsednika Odbora za Kosovo i Metohiju Goran Bogdanović i član Odbora Bojan Jakovljević sastali su se danas u Domu Narodne skupštine sa delegacijom Grupe prijateljstva sa zemljama zapadnog Balkana francuskog Senata.\nŽan Pjer Mišel (Jean Pierre Michel), predsednik za Srbiju u okviru Grupe prijateljstva sa zemljama zapadnog Balkana rekao je da je njihova poseta znak prijateljstva i podrške Francuske na putu Srbije ka Evropskoj uniji. Razlog njihovog dolaska je da se neposredno upoznaju sa primenom Briselskog sporazuma i pripremama lokalnih izbora na Kosovu i Metohiji.\nGoran Bogdanović i Bojan Jakovljević su, kao narodni poslanici koji žive na Kosovu, izneli svoje viđenje aktuelne situacije u Pokrajini i upoznali francuske parlamentarce sa trenutnom situacijom na severu Kosova, posebno u svetlu održavanja lokalnih izbora u novembru ove godine. Istakli su da se naša strana zalaže za poštovanje Briselskog sporazuma i ocenili su da bi veće učešće kosovskih Srba na novembarskim izborima doprinelo daljoj primeni Sporazuma i predstavljalo pomak u normalizaciji odnosa između Beograda i Prištine. Ponovili su ocenu da Srbija bez Evropske unije teško može da opstane, ali teško može opstati i bez Kosova i Metohije i založili se za postizanje kompromisnog rešenja koje bi zadovoljilo i srpsku i albansku stranu.\nU razgovoru su učestvovali Patris Želar (Patrice Gélard), senator i Rolan Ris (Roland Ries), delegirani predsednik Grupe prijateljstva sa Srbijom i gradonačelnik Strazbura.


Fond za razvoj poljoprivrede transformiše se u budžetski fond - JUGPRESS\nFond za razvoj poljoprivrede transformiše se u budžetski fond\nNa današnjoj, 11. sednici Gradskog veća usvojen je predlog odlike o prestanku važenja Odluke o osnivanju Fonda za razvoj poljoprivrede grada Leskovca, kao i predlog Odluke o osnivanju budžetskog fonda za razvoj poljoprivrede na teritoriji grada Leskovca.\nZakonom o izmenama izmena Zakona o bužetskom sistemu Fond za razvoj poljoprivrede grada Leskovca ne može više da bude indirektni korisnik budžeta grada.\n-Obzirom da Fond za razvoj poljoprivrede nema drugih prihoda, ne postoji više opravdanje za postojanje Fonda kao posebnog pravnog lica, te se ovom odlukom stavlja van snage Odluka o osnivanju, i definiše prestanak rada Fonda. Sva prava i obaveze preuzima grad, a kompletna dokumetacija predaje se nadležnoj organizacionoj jedinici Gradske uprave grada Leskovca, rekla je predsednica upravnog odbora ovog Fonda Vesna Nikolić, vezano za Odluku o prestanku važenja Odluke o osnivanju Fonda za razvoj poljoprivrede grada Leskovca.\nU cilju razvoja poljoprivredne proizvodnje i rurarnog razvoja grada Leskovca, neophodno je osnivanje budžetskog Fonda za razvoj poljoprivrede na teritoriji grada Leskovca, koji će imati podračun u okviru budžeta grada i finansiraće se iz budžetskih sredstava, donacija, i drugih izvora. Fondom će upravljati i stručne poslove obavljati Gradska uprava grada Leskovca. Progam poslovanja Fonda predlagaće posebna komisija, koju će formirati Skupština grada. Komisija će pratiti i realizovati program o i sačinjavati izveštaj o radu.\nNa ovoj sednici doneta je odluka da se od predsednika Skupštine zatraži da narednu sednicu Skupštine grada Leskovca zakaže za 9. decembar po hitnom postupku, i da se na dnevni red uvrste tačke koje su razmatrane i usvojene na 11. sednici Gradskog veća.


Tri hiljade dece u Srbiji izloženo zlostavljanju - Sputnjik Srbija\n00:28 22 Oktobar 2020\nTri hiljade dece u Srbiji izloženo zlostavljanju\n© Flickr / Herald Post\n23:18 04.05.2015 (osveženo 16:19 05.10.2015) Preuzmite kraći link\nPrethodnih dana, jedna od glavnih tema srpske štampe bila je vest da je u čačanskom vrtiću vaspitačica navodno seksualno zlostavljala četvorogodišnjaka. Ova, iako nepotvrđena, infomacija šokirala je javnost, ali i otvorila pitanje koje pod pritiskom drugih tema često gubimo iz vida — problem zlostavljanja i zanemarivanja dece.\nIstraživanja govore da je u Evropi jedno od petoro dece izloženo nekoj vrsti nasilja, dok u Srbiji takav tretman ima više od 3.000 mališana.\nU najvećem broju slučajeva reč je o emocionalnom zlostavljanju, kaže za Sputnjik dr Oliver Vidojević, psihijatar za decu i adolescente Instituta za mentalno zdravlje u Beogradu.\n„Deca koja su fizički zlostavljana praktično uvek su i vređana, potcenjivana i na drugi način emocionalno zlostavljana. Deca koja su seksualno zlostavljana, vrlo često su izložena pomanjkanju nadzora ili emocionalnom zanemarivanju“, kaže dr Vidojević, koji u Institutu za mentalno zdravlje vodi Kabinet za zaštitu dece od zlostavljanja i zanemarivanja.\nNeke posledice zlostavljanja vidljive su odmah, jer ima slučajeva da deca umiru ili bivaju teško povređena, kaže dr Vidojević i dodaje da se one druge, psihičke posledice nasilja vide tek kasnije.\nKod male dece zlostavljači su najčešće članovi porodice.\nDok starije generacije dobro pamte vrbov prut kao nekada uobičajeni vaspitni instrument, poslednjih godina vaspitanje po principu „batina je iz raja izašla“ nailazi na osudu stručnjaka i šire javnosti.\nDr Vidojević kaže da je neophodno postaviti jasne zakonske granice u pogledu fizičkog kažnjavanja dece.\n„Batine su mnogo češće predstavljene kao način vaspitavanja, a mi, nažalost, kao i kolege hirurzi, imamo priliku da vidimo da deca dolaze sa teškim povredama, uz objašnjenje onih koji o njima brinu da je to bilo za njihovo dobro“, kaže dr Vidojević.\nKod školske dece, pored članova porodice, kao zlostavljači se javljaju i druge osobe iz okruženja.\nMarina Kostić, direktorka PU Palilula, za Sputnjik kaže da niko ne može da radi u vrtiću bez položenih adekvatnih testova u Službi medicine rada, kao i psiholoških testova Nacionalne službe za zapošljavanje.\n„Direktor ima pravo, ukoliko posumnja na neke probleme ili izmenjeno ponašanje određenog zaposlenog, da ga pošalje na procenu psihofizičke i radne sposobnosti, i u tom smislu postoje čitavi timovi koji se bave prevencijom, praćenjem i zaštitom dece od zlostavljanja“, kaže Kostićeva.\nDirektorka PU Palilula kaže da postoje različite vrste porodica, hraniteljskih, samohranih i porodica sa narušenim odnosima, te čitavi timovi vaspitača, psihologa i predstavnika socijalnih službi koji pokušavaju da decu zaštite od bilo kog oblika zlostavljanja.\nMališani su nasilju izloženi ne samo kod kuće, od strane bliskih članova porodice, već i u školi.\nMeđu osnovcima u Srbiji primetan je porast vršnjačkog zlostavljanja, pre svega fizičkog.\n„Ono što je takođe trend jeste da se zlostavljanje vrši ili nastavlja i putem društvenih mreža, telefonskim pozivima, SMS porukama“, kaže dr Vidojević.\nOn ističe i da treba biti oprezan kada je reč o izveštavanju o potencijalnim slučajevima zlostavljanja, kako se ne bi ugrozio identitet deteta, naročito ako je ono prijavljeno u manjoj sredini gde se većina stanovnika dobro poznaje, pa je lako utvrditi o kom mališanu je reč.\nZlostavljanje, bilo psihičko, fizičko ili socijalno, može ostaviti duboke posledice, a ključ prevencije leži u edukaciji kako roditelja, tako i svih koji su na bilo koji način uključeni u brigu o deci, zaključuje dr Vidojević.\nzanemarivanje, zlostavljanje, deca, Marina Kostić, Oliver Vidojević


Raspored - Radio Slobodna Evropa, Četvrtak 15 februar/veljača 2018\nsub 10. feb/velj ned 11. feb/velj pon 12. feb/velj uto 13. feb/velj sri/sre 14. feb/velj čet 15. feb/velj pet 16. feb/velj sub 17. feb/velj ned 18. feb/velj pon 19. feb/velj uto 20. feb/velj\nO koracima za inovativniji način obrazovanja, pripremama za deminiranje velike površine te obilježavanju Međunarodnog dana djece oboljele od raka – teme su o kojima ćemo više saznati od naše saradnice iz Sarajeva. A uz obilježavanje tog dana, djeci oboljeloj od raka podršku pružaju gračanički srednjoškolci. Osnova jutrošnje Behalend teme je pitanje šta boli građane u njihovom gradu, odnosno šta su goruća pitanja. Pa ćemo, pored ostalog, čuti kako se travnički penzioneri žale na nekontrolisana poskupljenja, kako građani Doboja reaguju na kupovinu luksuznog terenca za gradski Vodovod, čiji se radnici istovremeno koriste zastarjelom opremom za rad, te šta su goruća pitanja i problemi u Banja Luci – kao što su toplane ili konstantno zaduživanje grada. A redovna rubrika četvrtkom donosi novosti iz svijeta filmske umjetnosti - Filmoskop\n- Sedamnaest žrtava napada na školu na Floridi, uhapšeni počinilac - bivši učenik. - „Države Zapadnog Balkana moraju rešavati svoje probleme pre ulaska u Evropsku uniju“, poručio predsednik Evropske komisije. - „Prizanje Kosova uslov Srbiji za članstvo u Evropskoj uniji“, rekao u Prištini šef nemačke diplomatije. - Hrvatsko novinarsko društvo osudilo ponašanje Aleksandra Vučića prema novinarima u Hrvatskoj. - Slovačka policija proterala 24. radnika iz Srbije zbog rada na crno. - U Srbiji se obeležava Dan državnosti – Sretenje. - Kako su se holandske i belgijske kruške Rusima isporučivale kao srpske? - Šta vam se može dogoditi ako strančkim aktivistima na vratima vašeg doma postavite neugodno im pitanje?\n- „Srbiji su podignuti planinski venci uslova, ali će naći put“, poručio predsednik Srbije na obeležavanju Dana državnosti. - Evropska budućnost Zapadnog Balkana prva tema sastanka ministara spoljnih poslova Evropske unije u Sofiji. - Osvrćemo se na izjavu nemačkog šefa diplomatije Zigmara Gabrijela u Prištini da će Srbija morati da prihvati nezavisnost Kosova ako želi da se pridruži Evropskoj uniji. - Na ulazu ambasade Srbije u Sarajevu postavljen plakat sa mrtvačkom glavom. - Obnova više od 40 porušenih kuća Bošnjaka, u projektu koji finansira Srbija, zbog manjka novca stoji već treću godinu. - Siril Ramafosa imenovan za južnoafričkog predsednika pošto je Džejkob Zuma podneo ostavku.


Severna Makedonija proglasila energetsku krizu od mesec dana - 09.11.2021, Sputnik Srbija\nSeverna Makedonija proglasila energetsku krizu od mesec dana\nVlada Severne Makedonije proglasila je danas 30-dnevnu energetsku krizu, saopštio je danas ministar ekonomije Krešnik Bekteši. 09.11.2021, Sputnik Srbija\nTa odluka doneta je nakon procene komisije za procenu energetskog sektora da postoji rizik zbog nedostatka struje, ali i za stabilnost energetskog sektora, prenosi MIA.Ta odluka vlade ne znači i restriktivne mere po stanovništvo, ali pretpostavlja se da će od januara cena struje poskupeti za osam do devet procenata.Kako je Vlada navela iz budžeta će energetskim kompanijama biti prebačeno oko 65 miliona evra, kako bi se prevazišli svi rizici u energetskom sektoru i za redovno snabdevanje strujom."Energetska kriza proglašena je sa ciljem poboljšanja funkcionisanja energetskih kompanija, povećanja njihove likvidnosti i da se ne bi uvodile restriktivne mere koje bi se negativno odrazile na svakodnevni život građana", rekao je Bekteši, preneo je Tanjug.\nekonomija, severna makedonija, region – ekonomija\nTa odluka doneta je nakon procene komisije za procenu energetskog sektora da postoji rizik zbog nedostatka struje, ali i za stabilnost energetskog sektora, prenosi MIA.\nTa odluka vlade ne znači i restriktivne mere po stanovništvo, ali pretpostavlja se da će od januara cena struje poskupeti za osam do devet procenata.\nKako je Vlada navela iz budžeta će energetskim kompanijama biti prebačeno oko 65 miliona evra, kako bi se prevazišli svi rizici u energetskom sektoru i za redovno snabdevanje strujom.\n"Energetska kriza proglašena je sa ciljem poboljšanja funkcionisanja energetskih kompanija, povećanja njihove likvidnosti i da se ne bi uvodile restriktivne mere koje bi se negativno odrazile na svakodnevni život građana", rekao je Bekteši, preneo je Tanjug.


Pravila o zaštiti privatnosti – Hostal Mary, zvanični veb sajt | Pansioni u Ljoret de Maru\nOva Izjava o zaštiti privatnosti se odnosi na veb sajt www.hostalmary.com koji je u vlasništvu i kojim upravlja objekat Hostal Mary. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.hostalmary.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na hostalmary@hostalmary.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na hostalmary@hostalmary.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na hostalmary@hostalmary.com . Takođe, svoja pitanja i nedoumice možete da uputite lokalnim organima za zaštitu podataka.


Predstavljena fotomonografija o zaštićenom području „Karaš-Nera“ | Energetski portal Srbije\nU Pokrajinskoj vladi je održana promocija fotomonografije o zaštićenom području Predeo izuzetnih odlika „Karaš-Nera“ (2018), u izdanju Pokrajinskog sekretarijata za urbanizam i zaštitu životne sredine. Ova publikaciji, koja obuhvata 140 fotografija, ima za cilj da ukaže na višestruki značaj zaštićenih područja u Vojvodini kao značajan potencijal za njihov održivi razvoj.\nVladimir Galić, resorni sekretar je, na predstavljanju ove fotomonografije, praćene izložbom odabranih fotografija, naglasio da bi svako proglašenje prirodnog dobra, u ovom slučaju to je predeo Karaš-Nera, moralo biti propraćene jednom ovakvom publikacijom, koja bi o tome svedočila. Ako to ne uradimo, nećemo pokazati svetu i okolini šta je to izuzetno što postoji u Vojvodini, istakao je Galić i dodao da će svaki sledeći put, kada budemo proglašavali neko zaštićeno dobro, insistirati i na izradi fotomonografije za to područje.\nGalić je podsetio da je zaštićeno područje Karaš-Nera proglašeno pokrajinskom skupštinskom odlukom 2015. godine, i dodao ovom prilikom da će se insistirati na proglašenju novih zaštićenih prirodnih dobara na teritoriji AP Vojvodine. On je ukazao da to nije samo zato što ih imamo, već zato što više ne treba da postoje administrativne prepreke, kako bi se tako nešto uradilo. On je ilustrovao to i činjenicama, koje govore da prema direktivama EU, 12 posto teritorije Republike Srbije treba da bude pod određenim stepenom zaštite – prvog, drugog ili trećeg stepena. Trenutno na teritoriji AP Vojvodine imamo svega 6,5 odsto teritorija pod zaštitom, rekao je resorni sekretar Galić i ovom prilikom pozvao Zavod za zaštitu prirode, koji je pružio stručnu podršku Sekretarijatu u izradi ove monografije, na saradnju i u ovom delu aktivnosti.


Maljkovićeva najavljuje ''iznenađenje'' protiv Crne Gore - Sportske.net\nMaljkovićeva najavljuje ''iznenađenje'' protiv Crne Gore\nUoči duela sa selekcijom Crne Gore, selektor ženske košarkaške reprezentacije Srbije Marina Maljković prepušta ulogu favorita rivalkama, ali veruje da njena ekipa može da iznenadi.\nŽenska košarkaška reprezentacija Srbije igraće u subotu u Beogradu protiv Crne Gore utakmicu kvalifkacija za Evropsko prvenstvo, a selektorka Marina Maljković i igračice Ana Dabović i Nevena Jovanović pozvale su danas publiku da ih podrži u "što većem broju" i na korektan način.\n"Nadam se odličnom i sportskom ambijentu, kao što je to bilo u prethodnim mečevima u Smederevu i Kragujevcu. Hoću da se navija za Srbiju, a ne da se vredja protivnik", rekla je Maljkovićeva novinarima u Kući košarke u Beogradu.\nPrethodni meč između Crne Gore i Srbije, odigran na Cetinju, obeležili su incidenti domaćih navijača i vredjanje na nacionalnoj osnovi.\nTaj duel pripao je Crnoj Gori koja je, po rečima Maljkovićeve, favorit u Grupi B u kojoj su još Poljska, Švajcarska i Estonija.\n"Crna Gora je favorit broj jedan, ali mi smo reprezentacija koja uprkos povredama četiri igračice došla na dohvat plasmana na Evropsko prvenstvo. Pokušaćemo da napravimo iznenadjenje i pobedimo... Nemamo drugog izbora nego da pobedjujemo na domaćem terenu", rekla je Maljkovićeva.\nPosle četiri kola reprezentacija Srbije je treća u grupi sa dve pobede i dva poraza. Prva je Crna Gora sa sve četiri pobede, dok Poljska ima tri pobede i poraz.\nBek srpske reprezentacije Ana Dabović ocenila je da ekipa nema puno iskustva, zbog čega je na početku kvalifikacija napravila neke greške.\n"Nemamo puno iskustva i nismo još dovoljno uigrane, pa su se na početku desile neke greške. Verujem da će biti bolje u narednim utakmicama", rekla je Dabovićeva.\nNjena saigračica iz nacionalnog tima Nevena Jovanović kazala je da će se svi u ekipi truditi da daju "sve od sebe" i da "važne utakmice tek slede".\nUtakmica Srbija - Crna Gora igraće se u subotu u 20.00 u beogradskoj Hali sportova, a ulaz je besplatan.


Srbija nije htela saradnju sa Crnom Gorom – Nadlanu.com\nSrbija nije htela saradnju sa Crnom Gorom\nPODGORICA, 16. februara 2010. (Beta) - Rukovodilac Nacionalnog centralnog biroa Interpola u Podgorici Dejan Đurović izjavio je u utorak da Srbija nije želela da sarađuje sa Crnom Gorom u vezi sa slučajem Darka Šarića, osumnjičenog za šverc kokaina iz Južne Amerike.\nĐurović je u utorak za podgoričku Pobjedu rekao da je Ministarstvo unutrašnjih poslova Srbije trebalo da za Šarićem raspiše međunarodnu poternicu još 17. decembra prošle godine kada nije uspelo njegovo hapšenje u Francuskoj. To nije, međutim, učinjeno, iako je, prema Đurovićevim rečima, trebalo da Srbija dostavi tajnu poternicu i Crnoj Gori.\nOn je kao "neočekivano" opisao to što "onoga momenta kada je (Srbija) saznala da je Šarić izbegao hapšenje u Francuskoj i da se nalazi u avionu Montenegroerlajnza na letu za Podgoricu", Interpol Beograd nije dostavio međunarodnu poternicu za Šarićem i Crnoj Gori. Za Đurovića je "još čudnije" to da je pravosuđe Srbije bez provere navelo u poternici da je Šarić crnogorski državljanin. Đurović je podsetio da je Šarić otpust iz crnogorskog državljanstva dobio još 2005. godine, od kada je državljanin Srbije.\nĐurović je takođe ocenio da u Srbiji "pokušavaju da stvore pogrešnu sliku i u slučaju hapšenja Gorana Sokovića i Dejana Šekularca, tvrdnjama da je Crna Gora odbila saradnju sa Srbijom". "Desilo se obrnuto.


SARAJEVO - Kompanija je pozvala potencijalne partnere da do 9. avgusta predstave svoja rješenja, proizvode i kompetencije koja nude iz područja rješenja za digitalno urbano planiranje.\nBH Telecom će demonstrirati 5G mrežu na ovogodišnjem SFF-u\nSARAJEVO - Kompanija BH Telecom će posjetiocima ovogodišnjeg Sarajevo Film Festivala omogućiti demonstraciju usluga i iskustava koje pruža 5G mreža.\nBH Telecom isplaćuje dividendu, donesena i odluka o osnivanju nove kompanije\nSARAJEVO - Na Skupštini dioničara BH Telecom održanoj jučer donesena je o odluka o osnivanju novog društva sa ograničenom odgovornosti s ciljem investiranja u nove tehnologije od čega se očekuje buduća dobit.\nHT Eronet jedini u BiH ima Ericssonovu opremu za prelazak na 5G mrežu\nMOSTAR - Uz Huawei prijenosnu opremu, korisnike jednako zanima i što će se događati s onima koji su kupili mobilne uređaje ove kompanije koji su posljednjih godina postali hit zbog visokih performansi, ali i razmjerno niskih cijena.\nM:tel prestigao BH Telecom po profitu\nSARAJEVO - BH Telecom je u 2018. godini ostvario neto dobit od 56,2 miliona KM, pokazuje finansijski izvještaj kompanije.\nSARAJEVO - Time će BiH prestati biti jedina država u Evropi koja nije uvela 4G mrežu.\nBH Telecom usvojio trogodišnji plan i donio odluku o dodjeli donacija\nSARAJEVO - Skupština BH Telecoma d.d. Sarajevo je usvojila trogodišnji plan poslovanja za period 2019. - 2021. godina, te odobrila odluku o dodjeli donacija pravnim licima u 2018. godini.\nNovalić formira radnu grupu koja će sačiniti informaciju oko dubinske analize BH Telecoma i HT Eroneta\nSARAJEVO - Informacija bi se sa na Vladi trebala naći na sjednici odmah iza Nove godine.\nSARAJEVO - Vlada FBiH je na telefonskoj sjednici u utorak imenovala Sedina Kahrimana za v. d. generalnog direktora BH Telecoma.\nMirsad Zaimović podnio ostavku na funkciju generalnog direktora BH Telecoma\nSARAJEVO - Mirsad Zaimović, koji je izabran za novog zastupnika u Zastupničkom domu Parlamenta FBiH, podnio je Nadzornom odboru BH Telecoma ostavku na funkciju generalnog direktora ove kompanije.\nSARAJEVO - Do kraja oktobra očekuje se nacrt konačnog izvještaja dubinske analize BH Telecoma, na kojem će se raditi do okončanja posla, što je planirano krajem novembra.\nBH Telecom u Bihaću gradi zgradu vrijednu 6 miliona KM\nBIHAĆ - U Bihaću je jučer počela izgradnja nove poslovne zgrade BH Telecoma u ovom gradu, te rekonstukcija postojeće zgrade, a vrijednot investicije je 6 miliona KM.\nBH Telecom: Oštar pad neto dobiti u pola godine\nSARAJEVO - Neto dobit BH Telecoma iznosila je u periodu januar-juni 23,9 miliona KM i bila je za oko 8,3 miliona KM odnosno trećinu manja u odnosu na isti period prošle godine.\nBH Telecom isplaćuje čak 110,2 miliona KM dividende\nSARAJEVO - Odlukom dioničara BH Telecoma na Skupštini održanoj jučer za dividende dioničarima isplatit će se 110,24 miliona KM. Vrijednost dividende po dionici iznosi 1,737258 KM.\nSARAJEVO - Telekom Srpske je, kao i BH Telcom i HT Mostar, u posljednje tri godine zabilježio pad prihoda od prodaje, ali neznatno u poređenju s konkurencijom. T\nPwC-u posao dubinske analize telekoma u Federaciji BiH\nSARAJEVO - Dubinska analiza telekoma u Federaciji počet će 22. maja i trajat će četiri mjeseca, a radit će je konsultantska kuća PricewaterhouseCoopers.\nVlada FBiH definitivno planira prodati BH Telecom, samo se čeka dubinska analiza\nSARAJEVO - Vlada Republike Srpske objavila je sadržaj Dopunskog pisma namjere koje su Vijeće ministara BiH, Vlada FBiH i Vlada RS-a 29. januara 2018. godine uputili Međunarodnom monetarnom fondu.\nSARAJEVO - Regulatorna agencija za komunikacije dala je saglasnost Telekomu Srpske, BH Telecomu i Hrvatskim telekomunikacijama da smanje cijene poziva prema brojevima mobilnih mreža drugih operatera u BiH i terminiranja nacionalnih poziva u mobilne mreže.\nDubinska analiza BH Telecoma i HT Mostara do septembra 2018.\nSARAJEVO - Vlasti u Federaciji BiH u saradnji s međunarodnim finansijskim institucijama do početka septembra 2018. godine završiće dubinsku analizu za BH Telecom i HT Mostar.\nZAGREB - Nakon što su u kolovozu burze iz Sarajeva i Banje Luke postale aktivni članovi SEE Link mreže, oba SEE Link indeksa ‒ SEE LinX i SEE LinX EWI ‒ revidirani su kako bi im se priključile dionice s tih burzi.


Srbija najavila kontramjere zbog blokade saobraćaja na granici sa Hrvatskom – Fokus.ba\nSrbija najavila kontramjere zbog blokade saobraćaja na granici sa Hrvatskom\nPremijer Srbije Aleksandar Vučić izjavio je da je Hrvatska od Srbije tražila da polovinu izbjeglica koji ulaze u tu zemlju preusmjeri u pravcu Mađarske kako bi bila prekinuta blokada drumskog saobraćaja iz Srbije u Hrvatsku.\nVučić je nakon otvaranja Investicionog foruma u Skupštini Srbije poručio da će danas do14 sati čekati odgovor Evropske komisije (EK) na zabranu ulaska kamiona na srbijansko-hrvatskoj granici, a ako ne bude odgovora, da će preduzeti kontramjere.\nSrbija će na lijep, domaćinski način da tretira izbeglice. Mi imamo problema sa neodgovornim zemljama koje misle da mogu preko noći da uvode sankcije za Srbiju\nSrbijanski premijer je nastalu situaciju nazvao “zonom sumraka” i rekao da ga je zvanično obrazloženje koje su srbijanski ministri dobili od hrvatskih zvaničnika “šokiralo”.\n“Odgovor je, nećete da vjerujete: Hajd’ vi Srbi pustite pola izbjeglica prema Horgošu, pola kod nas i mi ćemo da vam pustimo kamione. To je zvanični odgovor hrvatske države. Da li to iko u svijetu može da vjeruje”, naveo je Vučić naglasivši da je pitao evropske zvaničnike i da čeka odgovor od Evropske unije po tom pitanju.\nOn je ocijenio da u ovom slučaju EU krši sve svoje sporazume, kako je podvukao, sva civilizacijska pravila i dostignuća\n“Čekamo da EU reaguje, ako EU ne bude reagovala, rekao sam im da imaju vremena do 14 sati. Republika Srbija će reagovati mirno, hladne glave, ne kršeći međunarodne propise, ali će svakako ukazati Hrvatskoj da ne može niti da se iživljava niti da ponižava Republiku Srbiju, njene državljane niti da uništava njenu privredu. To je skandal neverovatnih razmera”, rekao je Vučić u obraćanju medijima.\nPredsjednik Vlade Srbije je rekao da će u ukoliko ne bude reakcija iz EU, prevsahodno od starne EK, nakon današnje sjednice Vlade Srbije preuzeti određene mjere ne precizirajući koje.\nOn je odbacio odgovornost Srbije za nastalu krizu sa izbjeglicama rekavši da je Hrvatska mjere prema Srbiji počela da sprovodi “bez pismena”, a uz “katastrofalna, iz sfere sumraka politička objašnjenja”.\nNa novinarsko pitanje da li je Srbija spremna na povratak izbjeglica u Srbiju, Vučić je rekao da je to nemoguće i da su to “priče za malu djecu”.\nNa novinarsko pitanje da li je Srbija spremna na povratak izbjeglica u Srbiju, Vučić je rekao da je to nemoguće i da su to “priče za malu djecu”\n“Srbija će na lijep, domaćinski način da tretira izbeglice. Mi imamo problema sa neodgovornim zemljama koje misle da mogu preko noći da uvode sankcije za Srbiju”, naglasio je on dodavši da je nastala situacija katastrofa za čitav region.\nPrema riječima premijera Srbije, moguće kontramjere će se, prije svega, odnositi prema Hrvatskoj, a nastala šteta zbog zabrane prolaska kamiona iz Srbije u Hrvatsku iznosi 20 miliona eura.\n“Za ove stvari ne postoji racionalno obrazloženje, možda mržnja prema Srbima. Ne vidim drugo obrazloženje”, zaključio je Vučić.


Republičko udruženje studenata sa hendikepom je organizacija civilnog društva koja je plod dugogodišnjeg rada tri organizacije na području Kragujevca, Niša i Beograda, odnosno na teriteroji cele Srbije i Jugoistočne Evrope. Ove tri organizacije gradile su više od deset godina, i joa uvek grade, put koji vodi ka tolerantnijem društvu i okruženju u kom se poštuju razlićitosti a diskriminacija je svedena na minimum.\nKrajem 2010. godine, Udruženje studenata sa hendikepom iz Beograda, Niško udruženje studenata sa hendikepom i Udruženje studenata sa hendikepom Kragujevac, osnovale su Republičko udruženje studenata sa hendikepom sa idejom da se, na nacionalnom nivou, promoviše položaj mladih i studenata sa hendikepom, kao i mladih iz drugih osetljivih društvenih grupa.\nIako je su u fokusu delovanja Republičkog udruženja osobe sa hendikepom, identifikovane su potrebe da se u rad ove organizacije oključe i organizacije koje se bave pitanjima ostalih osetljivih društvenih grupa. Dalji razvoj ove organizacije pretenduje da se krece u pravcu jačanja i širenja mreže mladih iz svih identifikovanih osetljivih grupa u Srbiji.\nStoga pozivamo omladinske organizacije, formalne i neformalne grupe mladih, da nas kontaktiraju i podele sa nama svoje inicijative, želje i aktivisticku energiju.\nVizija organizacije je da postane lider u promovisanju i izgradnji društva koje neguje i poštuje različitosti i sprečava bilo kakav oblik diskriminacije\nStvaranje okruženja u kom se pitanje hendikepa, kao i bilo kog drugog ličnog svojstva, posmatra iz koncepta ljudskih prava, kroz uključivanje mladih u neformalne obrazovne programe i javno zastupanje.


Jezik određuje čoveka, kao i ono što govori – GM Press\nGeneralna skupština UNESKO 1999. godine proglasila je 21. februar za Međunarodni dan maternjeg jezika, kao sećanje na studente koji su na ovaj datum 1952. godine ubijeni u Daki u istočnom Pakistanu, jer su protestovali zbog toga što njihov maternji jezik nije proglašen za zvanični.\nAndrić je govorio da jezik određuje čoveka, kao i ono što govori. Ako znamo da je jezik kulturni identitet jednog naroda i društva, pitanje je kako ga sačuvati da ne izgubi svoju srž i suštinu.\nKada razgovaramo o dijalektu srpskog jezika na teritoriji milanovačke opštine, možemo reći da govorimo čisto i pravilno, kao i da je naš dijalekat u osnovi srpskog književnog jezika, kaže Gordana Jovanović, profesor srpskog jezika i književnosti u Gimnaziji “Takovski ustanak”. Da bismo očuvali jezik, a time i nacionalni identitet, potrebno je da se ozbiljno pozabavimo maternjim jezikom, kako bi opstao u vremenu modernih tehnologija i prevelikog uticaja stranih reči.\nFoto/Gordana Jovanović, profesor srpskog jezika i književnosti\n-Maternji jezik je jezik koji dete uči od majke, koji najbolje zna i sa kojim se identifikuje. To je jezik na kome mislimo, sanjamo, na kome računamo. U novije vreme mi profesori se sve više srećemo sa činjenicom da mlade generacije prilikom odgovaranja ne mogu da nađu odgovarajuću reč na maternjem jeziku. To je dobro za strani jezik, ali nije za naš. Svedoci smo sve većeg uticaja anglicizama i komunikacije među mladim generacijama koja je veoma škrta, jer se dopisivanjem na društvenim mrežama skraćuju reči, pojmovi, a o pravopisu da i ne govorimo. Između moćnih medija i škole na očuvanju maternjeg jezika, bitka je priliično ozbiljna, a ono što bi trebalo preduzeti jeste uvođenje većeg broja časova maternjeg jezika u redovnoj nastavi, kao što inače rade zemlje Zapadne Evrope. Čitanjem knjiga najviše se obogaćuje fond reči i čuva maternji jezik-smatra naša sagovornica.\nJedinstvenost maternjeg jezika najbolje je ilustrovao pisac Momo Kapor, iznevši opasku čoveku koji se hvalio kako zna da govori puno jezika: “Odlično, možeš da radiš kao recepcionar, a ja ponekad ni na svom maternjem ne mogu da nađem reč koja mi je potrebna.”\nTags: 21 februar Međunarodni dan maternjeg jezika, Maternji jezik\nBez vode Vuka Karadžića i poprečne ulice


Održana konferencija “Dijalogom do original proizvoda” – Vesti iz srbije i sveta\nHome > Vesti > Održana konferencija “Dijalogom do original proizvoda”\nOdržana konferencija “Dijalogom do original proizvoda”\nby admin - Oktober 27, 2021 08\nKonferencija je u sklopu istoimenog projekta koji ima za cilj povećanje vidljivosti i razumevanje značaja saradnje udruženja i javnih vlasti za obezbeđivanje promovisanja proizvoda sa oznakom porekla.\n“U svetu su sve više na ceni autentični, tradicionalni proizvodi sa geografskim poreklom. Oni svojim kvalitetom na najbolji način promovišu područja sa kojih dolaze, a sa druge strane oznaka geografskog porekla je značajno marketinško sredstvo koje proizvođaču garantuje prednost u odnosu na konkurenciju u tržišnoj utakmici. Očuvanje ovakvih proizvoda i njihova tržišna valorizacija je nacionalni interes. Grad Novi Sad je to prepoznao i od 2016. godine subvencioniše sertifikaciju proizvoda sa oznakom geografskog porekla. Ukupna sredstva za ove namene u periodu od 2016 do 2021. godine iznose skoro devet miliona dinara i dodeljena su udruženjima “Futoški sveži i kiseli kupus”, Društvu pčelara “Jovan Živanović” i OŽ “Begečki povrtari” te je oko 80 proizvođača sa teritorije Grada dobilo sertifikat za proizvode sa oznakom geografskog porekla”, rekao je Milorad Radojević.\nNakon uvodnog dela konferencije usledili su paneli na teme “Dijalogom do original proizvoda” i “Partnerstva na lokalu” a učesnici su bili predstavnici Ministarstva poljoprivrede, Zavoda za intelektualnu svojinu, Saveza “Original Srbija”, asocijacije “Etno mreža”, Instituta “FINS”, konsultantske kuće “SEEDEV” kao i predstavnici Grada Novog Sada i Sombora.\nPartner na projektu “Dijalogom do original proizvoda” je “Etno mreža” – asocijacija koja okuplja udruženja rukotvorina i neprehrambenih proizvoda sa oznakom geografskog porekla, a preko konkursa Beogradske otvorene škole Savez proizvođača je dobio podršku za ovaj projekat koji finansira Evropska unija.\nMinistarstvo kulture poništilo rešenje prosvetne inspekcije\nNovember 4, 2021 November 4, 2021 019